ការសម្ភាសរបស់លោកយាយ វៀច យ៉េន

ក៖ អ្នកសម្ភាសឈ្មោះជាង ស៊ីអ៊ាវ

ខ៖ អ្នកទទួលការសម្ភាសឈ្មោះវៀច យ៉េន។

 ការសង្ខេបប្រវត្តិរបស់លោកយាយ វៀចយ៉េន

 លោកយាយវៀច យ៉េន មានអាយុ ឆ្នាំនៅក្នុងឆ្នាំ២០២០ មានភេទស្រី មានទីលំនៅបច្ចុប្បន្ននៅភូមិគៀនជ្រៃក្នុង ឃុំគៀនជ្រៃ ស្រុកកំពង់សៀម ខេត្តកំពង់ចាម។

ក៖ ចឹងជាដំបូងខ្ញុំអរគុណច្រើនយាយដែរបានអោយខ្ញុំពិភាក្សាជាមួយយាយទាក់ទងពីប្រវត្តិរបស់យាយ ណ ហើយការសម្ភាសទាំងអស់នេះត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរដើម្បីទុកអោយកូនចៅជំនាន់ក្រោយពួកគាត់បានស្គាល់ហ្នឹងបានដឹងពីប្រវត្តិឪពុកម្ដាយហ្នឹងដូនតា ជាពិសេសប្រវត្តិរបស់យាយខ្ញុំហ្នឹងពិភាក្សាជាមួយយាយឥឡូវហ្នឹងដើម្បីទុកអោយកូនចៅៗរបស់យាយបានស្គាល់បានដឹងពីប្រវត្តិរបស់យាយដែរយាយបានរៀបរាប់ ចឹងសំរាប់យាយយល់ព្រមដើម្បីអោយចៅដាក់ការសម្ភាសមួយហ្នឹងទៅក្នុងវេបសាយសាលាទេយាយ?

ខ៖ សម្ភាស។

ក៖ បាទយាយចឹងសំរាប់ខ្ញុំជាអ្នកសម្ភាសយាយខ្ញុំមានឈ្មោះថាជាងស៊ីអ៊ាវ ហើយថ្ងៃខែដែរខ្ញុំសម្ភាសយាយគឺនៅថ្ងៃទី២៤ខែ៥ឆ្នាំ២០២០ ហើយការសម្ភាសទាំងអស់ហ្នឹងគឺធ្វើឡើងនៅភូមិគៀនជ្រៃក្នុង ឃុំគៀនជ្រៃ ស្រុកកំពង់សៀម ខេត្តកំពង់ចាមចឹងសំរាប់យាយឈ្មោះរបស់យាយនៅក្នុងបញ្ជីជាតិម៉ងហាសឈ្មោះអីគេយាយ?

ខ៖ ឈ្មោះយ៉េន។

ក៖ ឈ្មោះ..?

ខ៖ យាយយ៉េន។

ក៖ ប៉ុន្តែឈ្មោះអីគេវៀចយ៉េនណេះយាយ?

ខ៖ វៀច យ៉េន។

ក៖ អូ៎បាទយាយចុះកាលពីក្មេងធ្លាប់មាននរណាគេហៅឈ្មោះយាយអីផ្សេងអត់យាយ?

ខ៖ អត់មានទេមានតែចឹងតែម៉ង។

ក៖ចឹងហោសយាយចុះអើឪពុកម្ដាយយាយអីធ្លាប់ឈ្មោះហៅឈ្មោះយាយអីរឺមួយក៏បងប្អូនហៅលេងអីហាស?

ខ៖ ហៅលេងហៅបើឪពុកខ្ញុំវិញគាត់ហៅតែមីកាចូចៗ។

ក៖ អូ៎ចឹងហោសយាយ?

ខ៖ ចា៎ហៅតែមីកាចូចទេ។

ក៖ បាទយាយបាទចុះយាយសព្វថ្ងៃយាយអាយុប៉ុន្មានទៅយាយ?

ខ៖ អាយុដាក់ក្នុងបញ្ជីណុងប៉ុន្មានប៉ែត្រគត់ហោស?

ក៖ ប៉ែត្រគត់យាយ។

ខ៖ ប៉ែត្រគត់ដាក់ប៉ែត្រគត់ហ្នឹងអាយុប៉ែត្រគត់។

ក៖ ដោយសារតែបើឆ្នាំថ្មីយាយប៉ែត្រមួយណេះយាយ?

ខ៖ ចា៎!

ក៖ អូ៎បាទយាយបាទចុះអើយាយឆ្នាំកំណើតដែរយាយកើតយាយកើតនៅឆ្នាំមួយពាន់ប្រាំបួនរយប៉ុន្មានយាយ?

ខ៖ អូ៎សួរជីដូនមិនដឹងទេចឹងៗអីហោស!

ក៖ អូ៎ចុះថ្ងៃខែក៏យាយអត់ចាំដែរណេះយាយណេះ?

ខ៖ អត់មានចាំទេចំណាស់ណេះហើយអត់មានចាំទេ។

ក៖ គេហៅខែខ្មែរហាសយាយ?

ខ៖ អត់ដឹងផង។

ក៖ យាយឯងឆ្នាំអីខ្មែរហោសអត់ចាំទេណេះយាយណេះអើប៉ុន្តែយាយកើតនៅឆ្នាំមួយពាន់ប្រាំបួនរយសែសិប?

ខ៖ ឆ្នាំខ្មែរខ្ញុំអាយុណែង..។

ក៖ ឆ្នាំខ្មែរឆ្នាំខ្លា រឺឆ្នាំមាន់អូយយាយឆ្នាំខ្លាឆ្នាំអី?

ខ៖ ឆ្នាំរោង។

ក៖ យាយឆ្នាំរោងណេះយាយប៉ុន្តែអើឆ្នាំយាយកើតឆ្នាំមួយពាន់ប្រាំបួនរយសិបយាយ?

ខ៖ ចា៎!

ក៖ បាទយាយចុះអើយាយស្រុកកំណើតដែរយាយកើតម៉ងយាយកើតនៅណាយាយ?

ខ៖ កើតនៅហ្នឹងភូមិគៀនជ្រៃក្នុងហ្នឹង!

ក៖ អូ៎ចឹងហោសយាយ?

ខ៖ ចា៎!

ក៖ អូ៎ចឹងមានន័យថាយាយកើតនៅហ្នឹងអស់រយះពេលប្រហែលជាប៉ែត្រសិបឆ្នាំហើយណេះយាយណេះ?

ខ៖ ចា៎!

ក៖ អូ៎បាទយាយចុះយាយមានបងប្អូនបង្កើតចំនួនប៉ុន្មាននាក់យាយ?

ខ៖ ទេកើតកាលហ្នឹងមករហូតអត់មានទៅណាផង។

ក៖ ប៉ុន្តែបងប្អូនបង្កើតយាយហាស?

ខ៖ បងប្អូនបង្កើតទាំងអស់ប្រាំបួននាក់។

ក៖ អូ៎!

ខ៖ ប្រាំបួនប៉ុនតែពោះម៉ាយស្រីៗពោះម៉ាយអស់ហើយប្រាំនាក់ហោស!

ក៖ ម៉េចចឹងយាយ?

ខ៖ ខូចប្ដីៗអស់ហើយនៅតែប្រុសៗទេអត់មានហេ៎ប្រុសខូចមួយខូចប្រពន្ធមួយ។

ក៖ ក្រៅពីហ្នឹង..?

ខ៖ ហើយអាពៅ។

ក៖ ខាងប្រុសគាត់នៅប្ដីប្រពន្ធគាត់តែស្រីៗដែរប្ដីគាត់ស្លាប់អស់ហាសណេះយាយណេះ?

ខ៖ ស្លាប់អស់ហើយខ្ញុំសុទ្ធតែស្លាប់អស់ហើយគ្មានទេខាងស្រីៗគ្មាននៅទេប្រាំបួននាក់ហ្នឹងហោស!

ក៖ តែស្រីប៉ុន្មានប្រុសប៉ុន្មានយាយ?

ខ៖ ស្រីប្រាំប្រុសបួន។

ក៖ អូ៎យាយកូនទីមួយ?

ខ៖ ចា៎!

ក៖ ចុះយាយអាចប្រាប់ឈ្មោះប្អូនៗបានគាត់ឈ្មោះអីខ្លះយាយ?

ខ៖ មុនដំបូងបង្អស់ហោស!

ក៖ បាទដំបូង?

ខ៖ ខ្ញុំខ្ញុំមកមកអាទិត្យក្លិន ទិត្យក្លិនមកអាអ៊ីម អាអ៊ីមមកមកអាយីម អាយីមមកមកអាងួនហេង។

ក៖ ហ្នឹងប្រុសណេះយាយ?

ខ៖ សុទ្ធតែប្រុសៗអាហ្នឹងប្រុស។

ក៖ ចុះស្រីយាយ?

ខ៖ ស្រីខ្ញុំខ្ញុំមកមីយ៉េង មីយ៉េងមកមីសៀងលីម មីសៀងលីមមកមីណៃស៊ីម ហើយណៃសេង។

ក៖ ប៉ុណ្ណឹងណេះយាយ?

ខ៖ តែប៉ុណ្ណឹងទេ។

ក៖ ចុះពួកគាត់នៅណាខ្លះទៅយាយ?

ខ៖ អូ៎មួយទៀតនៅកំពង់ស្ពឺហោស!

ក៖ ណុងកូនទីប៉ុន្មានយាយ?

ខ៖ មើលទីបួន។

ក៖ គាត់ធ្វើអីគេនៅណុងយាយ?

ខ៖ កំពង់ស្ពឺកាលណោះវាយកប្ដីទាហ៊ានអើយកប្ដីទាហ៊ានវាទៅតាមនៅជាមួយប្ដី។

ក៖ អូ៎ទៅនៅខាងប្ដីហោសយាយ?

ខ៖ ចា៎នៅខាងប្ដី។

ក៖ បាទយាយចុះចឹងយាយគិតថាអើប្អូនៗដែរនៅហ្នឹងហាសពួកគាត់ធ្វើអីគេខ្លះទៅយាយ?

ខ៖ អើយពិបាកណាស់ថាសុទ្ធតែពោះម៉ាយចឹងនៅមើលតែចៅមើលតែកូនហ្នឹងមានទៅរកមានអ្នកទៅរកស៊ីអីបានកូនៗហ្នឹងហើយគ្រាន់ផ្ដល់មកអោយបើដូនខ្ញុំអត់មានកូនណាមួយផ្ដល់ទេសុទ្ធសាតម៉ង។

ក៖ ចឹងហោសយាយ!

ខ៖ អត់មានទេអើបិណ្ឌភ្ជុំគេមានដែរគេបីម៉ឺនទៅពីរម៉ឺនទៅ។

ក៖ ប៉ុន្តែចង់និយាយថាប្អូនរបស់យាយគាត់រកស៊ីអីទៅយាយ?

ខ៖ រកស៊ីផ្នែកដោយខ្លួនមិនដឹងខាងណាៗដែរព្រោះខ្ញុំចាស់ហើយមិនបានតាមដានគេដែរចៅៗហ្នឹងដឹងគេរកស៊ីអីៗទេ។

ក៖ អត់ទេប្អូនហាសប្អូនរបស់យាយយ៉េងយាយអីផ្សេងៗភាគច្រើនគេពួកគាត់ទៅធ្វើស្រែចំការដែរហីយាយហេស?

ខ៖ សុទ្ធតែស្រែចំការនេះណុងម៉ាជំនាន់ណុងគ្មានបានធ្វើអីទេបើចៅទៅបានគ្រាន់ថារោងចក្រទៅគេធ្វើរោងចក្រធ្វើទៅចៅៗហោស!

ក៖ បាទ!

ខ៖ ប៉ុនចំណែកខាងខ្ញុំកូនខ្ញុំវិញអត់មានធ្វើការរោងចក្រទេធ្វើស្រែចំការទាំងអស់ហ្នឹង!

ក៖ អូ៎ចឹងហោសយាយ!

ខ៖ ចា៎!

ក៖ បាទយាយចុះអើយាយធ្លាប់មានអនុស្សាវីយ៍ជាមួយប្អូនៗយាយអត់យាយលក្ខណៈថាដូចជាទៅធ្វើអីជាមួយគា្នដែរចងចាំហាសលក្ខណៈដូចអើធ្វើស្រែធ្វើចំការអីចឹងហាសយាយ?

ខ៖ មានទេសុទ្ធតែរៀបទាំងអស់ហ្នឹងខ្ញុំកូនចៅខ្ញុំសុទ្ធតែរៀបទាំងអស់អត់មានការចងចាំអីមានខូចខាតអីអត់ទេ។

ក៖ អត់ទេពេលយាយទៅកាលនៅក្មេងៗជាមួយបងប្អូនប្អូនៗយាយហាសយាយធ្វើអីខ្លះជាមួយពួកគាតើអត់?

ខ៖ ធ្វើស្រែចំការចឹងដែរអត់មានទៅនេះអីផងទៅរកត្រីរកអីចឹងទៅបានមកចិញ្ចឹមជីវិតទៅបើខ្ញុំប្រវត្តិខ្ញុំវិញច្រើនណាស់តាំងពីស៊ីឈ្នួលគេរត់តុគុយទាវតាំងពីនៅតាមផ្ទះនៅធ្វើថ្នាំសព្វសារពើមកចិញ្ចឹមប្អូន។

ក៖ អូ៎!

ខ៖ សព្វថ្ងៃរវល់តែខ្ញុំហោស!

ក៖ យាយអាចប្រាប់អើពីប្រវត្តិយាយដែរលំបាកៗខ្លះបានទេយាយ?

ខ៖ បានអត់មានទោសម្នាស់អីទេខ្ញុំហោសយ៉ាប់តាំងពីអាយុដប់បីឆ្នាំមកធ្វើស្រែធ្វើចំការហើយទំនេរផុតទៅស៊ីឈ្នួលគេថ្ងៃក៏មានធ្វើខែគេក៏មានរត់តុគុយទាវគេក៏មានធ្វើថ្នាំគេក៏មានថាប្រវត្តិខ្ញុំជូចត់ណាស់។

ក៖ អូ៎បាទ!

ខ៖ មិនបាច់ទេឡបក៏ខ្ញុំធ្វើជាមួយឪពុកទ្រូក៏ខ្ញុំដាក់ថាវាសព្វភ្ជួរក៏ខ្ញុំភ្ជួររាស់ក៏ខ្ញុំរាស់ខ្ញុំហោសមានប្ដីហើយក៏ភ្ជួរទៀតរាស់ទៀត។

ក៖ អូ៎យាយភ្ជួរខ្លួនឯង?

ខ៖ ភ្ជួរខ្លួនឯងរាស់ខ្លួនឯងបើប្ដីមិនចេះ។

ក៖ ចឹងហោស?

ខ៖ រួចខ្ញុំចេះតាំងពីនៅជាមួយឪពុកខ្ញុំគាត់អត់មានកូនប្រុសផង។

ក៖ ចឹងហោសយាយ?

ខ៖ ចា៎!

ក៖​ អូ៎!

ខ៖ ថាប្រវត្តិខ្ញុំមិនបាចទេជូចត់នោះលែងនិយាយហើយម៉ារហូតណុងវាគ្មានបានឈប់ទំនេរទេ។

ក៖ ទាល់ឥឡូវ?

ខ៖ ឥឡូវហ្នឹងក៏នៅទាល់ចឹងដែររាល់តែថ្ងៃហ្នឹងបានខ្ញុំថាប្រវត្តិខ្ញុំជាងប្អូនខ្ញុំឆ្ងាយណាស់រាប់មិនឈ្នះទេ។

ក៖ យាយ..?

ខ៖ ព្រោះបងគេវេទនាណាស់ក្មួយអើយខ្ញុំរាល់ថ្ងៃនេះនោះពឹងលុយលុយក៏គ្មានដែរទៅចង់ឈឺទៅគេជូនមកទៅពីរម៉ឺនទៅមួយម៉ឺនទៅទុកសន្សំទៅទៅបុណ្យគេទៅទៅណាទៅធ្វើបាយសីទៅធ្វើអីហ្នឹងគេចឹងទៅគេជូនមួយម៉ឺនទៅជូនណាប្រាំពាន់ទៅប្រវត្តិហោស បើថាអោយទៅឆ្ងាយៗកូនអោយលុយអោយកាក់អីគ្មានទេគ្មានអោយទេតែខ្លួនឯងតែគ្មានឈឺចឹងទេតែគ្មានខ្លួនឯងអត់ហើយធ្វើបុណ្យចឹងដែរ។

ក៖ អូ៎បាទយាយបាទចុះឪពុករបស់យាយឈ្មោះអីគេយាយ?

ខ៖ ឪពុកបង្កើតឈ្មោះតាវៀចហ្នឹងហាស!

ក៖ តាវៀចណេះយាយណេះ?

ខ៖ ចា៎!

ក៖ ចុះត្រកូលគាត់អីគេហោវៀចហី?

ខ៖ ហ្នឹងហើយ!

ក៖ ចុះម្ដាយរបស់យាយឈ្មោះអីគេយាយ?

ខ៖ យាយសាំង។

ក៖ ឈ្មោះអីគេសាំងយាយឡាយសាំងហីយាយហេស?

ខ៖ ឡាយសាំង។

ក៖ អូ៎បាទយាយចុះឪពុករបស់យាយកាលគាត់នៅរស់គាត់នៅក្មេងគាត់ធ្វើអីគេសំរាប់ចិញ្ចឹមជីវិត ចិញ្ចឹមយាយចិញ្ចឹមកូនចៅយាយ?

ខ៖ ចិញ្ចឹមគាត់អើធ្វើឡបធ្វើទ្រូហ្នឹងដាក់ហ្នឹងទៅពាក់ម៉ងទៅគាត់ធ្វើស្រែទៅធ្វើប្រាំងទៅចិញ្ចឹមកូនប្រាំបីប្រាំបួននាក់វាយ៉ាប់តែខ្ញុំជាងគេ។

ក៖ អូ៎គាត់ធ្វើច្រើនហីយាយ?

ខ៖ ម៉ារហូតចា៎!

ក៖ គាត់ធ្វើច្រើនណេះយាយ?

ខ៖ បើមិនធ្វើច្រើនចឹងកូនហូបគ្រាន់បើគ្នាច្រើនម៉េស។

ក៖ កូនច្រើនចុះម្ដាយរបស់យាយវិញគាត់ធ្វើអីគេសំរាប់ចិញ្ចឹមជីវិត ចិញ្ចឹមកូនចៅយាយ?

ខ៖ គាត់ចិញ្ចឹមជ្រូកដាក់ម្ដុំដាក់ម្ដងមួយដំបរបីទៅមួយដំបរទៅគាតើ់មើលកូនផងដាំបាយដាំទឹកអោយកូនស៊ីចំការព្រៃហ្នឹងគាត់មិនសូវបានទៅទេយាយទៅខ្ញុំហោស តែតាខ្ញុំហ្នឹងគាត់យ៉ាប់ដូចខ្ញុំចឹងខ្ញុំវាសព្វហើយអ៊ុំទូកក៏ទៅអ៊ុំឪពុកទឹកឡើងខ្លាំងឪពុកហៅទៅជួយលើក ជួយលើកណែឡបលិចអស់ហើយកូនអើយមួយកន្ទូងហើយជួយឪពុកទៅអ៊ុំទូកទៅទៅជួយឪពុកចឹងទៅជយយរែកឡបទៅទៅដាក់បើមិនចឹងទេត្រីត្រូវខ្លាំងកូនឯងទៅជាមួយឪពុក បានខ្ញុំថាអើយប្រវត្តិខ្ញុំវាជូចត់ប្អូនខ្ញុំនេះមីយ៉េងមីណៃស៊ីមវាមិនសូវទេ។

ក៖ អូ៎បាទយាយ!

ខ៖ ខ្ញុំខ្លាំងណាស់រួចជំងឺសព្វថ្ងៃជំងឺរាំរ៉ៃៗ។

ក៖ រាំរ៉ៃរហូតណេះយាយ?

ខ៖ រាំរ៉ៃរហូត។

ក៖ កើតអីគេទៅយាយ?

ខ៖ ជួនណាទៅខ្ញុំវានិយាយប្រាប់ក្មួយតាមត្រង់ខ្ញុំស្បូនស្បូនលូន។

ក៖ អូ៎!

ខ៖ យ៉ាប់ធ្វើចឹងប៉ះនៅជាមួយឪពុកប៉ះរែកៗទៅប៉ះទូលៗទៅមានប្ដីក៏ប្ដីណុងក៏វាមិនសូវនេះទៀតបានខ្ញុំថាប្រវត្តិខ្ញុំនោះវាជូចត់អស់ហើយ រួចមកវ៉ៃដាច់នេះទូលៗរែកមួយថ្ងៃមានពីរជើងក៏មានដែរជញ្ចូនត្រីយកទៅដូរអង្ករ ប្រហុកក៏មានទៅដូរតិចទេខ្ញុំហោសត្រីណុងលក់ខ្លះទៅជួនណាដូងទៅជួនណាចេកទៅទៅហើយជួនណាស្លាជួនណាម្លូរខ្លះអើមួយចប់អស់ហើយខ្ញុំ។

ក៖ យាយធ្វើទាំងអស់?

ខ៖ ប្រវត្តិជូចត់អាហ្នឹងអត់ពីប្ដីមករហូត។

ក៖ អូ៎បាទយាយប៉ុន្តែយាយធ្លាប់មានអនុស្សាវរីយ៍អីជាមួយឪពុកម្ដាយយាយអីកាលយាយនៅក្មេងអត់យាយ?

ខ៖ គ្មានទេគាត់មានតែពីអាណិតខ្ញុំវិញផងសព្វថ្ងៃកាលគាត់នៅហោសគាត់ថាអាណិតកូនមីមួយណុងដូចប្រុសជួយជំនួសគាត់ទាំងសព្វទាំងគ្រប់ទឹកប្រាំងចឹងគាត់ទៅដាក់ឡបចឹងទឹកប្រាំងទៅជាន់ថ្លឹងមានបង្វិលកាំប្រាំមួយកាំអោយប្អូនអោយមីសព្វថ្ងៃនេះៗមីកត់នេះអោយជាន់ទឹកវាជាន់ទឹកហ្នឹងវាហូរខ្លាំងវាជេរបញ្ជោរខ្ញុំទៅហើយឪពុកខ្ញុំគាត់ស្រឡាញ់មីហ្នឹងព្រោះខ្ញុំខ្មៅជាងគេ។

ក៖ អូ៎!

ខ៖ វ៉ៃវ៉ៃទៅជួនណាបានបាយហូបទៅជួនណាអត់ទៅបានខ្ញុំថាម៉ាប្រវត្តិខ្ញុំជូចត់នោះវាអស់ហើយ!

ក៖ អូ៎!

ខ៖ រកមិនបានដូចទេ។

ក៖ បាទយាយប៉ុន្តែយាយធ្លាប់ទៅធ្វើស្រែធ្វើអីជាមួយឪពុកដែរណេះយាយណេះ?

ខ៖ រហូតជាប់រហូតរែកកណ្ដាប់ក៏រែកដែរដកក៏ដកដែរស្ទូងក៏ស្ទូងដែរបើតាំងពីអាយុដប់បីឆ្នាំម៉េសតិចណាស់ម៉ារហូតមានបងមានពីណាមានតែខ្ញុំបងគេបង្អស់។

ក៖ អូ៎បាទយាយចុះឪពុករបស់យាយគាត់ធ្លាប់ប្រាប់ពីប្រវត្តិកាលគាតើនៅក្មេងទៅយាយអត់ ថាគាត់ពីមុនគាត់ការបានកូនចៅគាត់ធ្វើអីគេខ្លះចឹងហាស?

ខ៖ ចា៎!

ក៖ ឪពុកយាយធ្លាប់ប្រាប់អត់?

ខ៖ គាត់អូ៎ប្រវត្តិគាត់ក៏ខ្លាំងដែរគាត់ចិញ្ចឹមកូននោះក៏វេទនាខ្លាំងដែរកូនគ្មានឈប់ៗមិនដឹងយប់ក៏ថ្ងៃដូចតែខ្ញុំចឹងដែរតែខ្ញុំដឹងក្ដីមកថ្ងៃណាគឺជាមួយគាត់រហូតដប់បីឆ្នាំនៅតូចហ្នឹង ធ្វើកណ្ដៀវច្រូតអោយច្រូតពីដើម។

ក៖ អូ៎ចឹងមានន័យថាយាយជាមួយឪពុកការងារពិបាកជាងគេណេះយាយណេះ?

ខ៖ ដូចគា្នវេទនាខ្ញុំហើយហ្នឹងគាត់ដូចគា្ន។

ក៖ ប៉ុន្តែ..?

ខ៖ ពិបាកណាស់។

ក៖ ប៉ុន្តែម្ដាយយាយអត់អីវិញ?

ខ៖ ម្ដាយគាត់នៅតែផ្ទះគាត់មិនសូវបានគ្រប់គ្រងបើកូនវាច្រើនពេករួចកូនដូចឧបម៉ាថាមួយឆ្នាំមួយៗចឹង។

ក៖ បាទយាយ!

ខ៖ ទៅរកអី។

ក៖ អូ៎បាទ!

ខ៖ មិនជួយជ្រោង។

ក៖ ប៉ុន្តែគាត់សរសៃរខ្ចីរហូតចឹង?

ខ៖ សរសៃខ្ចីគាត់មិនសូវបានធ្វើប៉ុន្មានណាម៉ែខ្ញុំស្រណុកដូចតែមីណៃស៊ីមចឹងប៉ុនមិនសូវបានចេញវាលទេតាំងពីខ្ញុំដឹងក្ដីមករហូត។

ក៖ បាទយាយបាទចុះរួចកូនប្រុសៗហោសអត់ធ្វើទេយាយ?

ខ៖ ប្រុសៗសុទ្ធតែប្អូន។

ក៖ ប៉ុន្តែគាត់អត់ធ្វើអត់ជួយធ្វើអីទេ?

ខ៖ ធ្វើទៅប្រុសពិបាកហាសជួនណាវាដើរលេងទៅជួនណាវាបានធ្វើទៅជួនណាក៏វាអត់ទៅវាមិនសូវដិតដល់ដល់ខ្ញុំចេញទៅហ្នឹងបានបាននេះ។

ក៖ អូ៎បាទ!

ខ៖ ចេញទៅបានបានលឺវាក្រោយៗហ្នឹងជួយឪពុកប៉ុនខ្ញុំជួយហ្នឹងវាជួយឆ្អែតឆ្អន់អស់ហើយប្រវត្តិណុងវាវេទនាហោសថាខ្ញុំវាអស់ហើយ!

ក៖ បាទយាយចុះអើចឹងយាយតាខាងឪពុកឈ្មោះអីគេយាយ?

ខ៖ យាយតាខាងឪពុកឈ្មោះតាហោណុង តាហោសយាយផង់។

ក៖ ចុះយាយតាខាងម្ដាយ?

ខ៖ ខាងម្ដាយតាឡាយយាយអីកត់ដាក់ក្នុងបញ្ជីខ្ញុំមិនសូវនេះទេ។

ក៖ យាយឆែ?

ខ៖ ហ្នឹងហើយខាងម្ដាយ។

ក៖ អូ៎!

ខ៖ រួចគាត់ណុងក៏គាត់មិននៅស្រុកណុងដែរគាត់នៅស្រុកត្រោយឡាប៉ុនដល់នេះទៅម៉ែខ្ញុំហ្នឹងគាត់អត់មានម្ដាយហាសរំពឹងឪពុកឪពុកគររួចមកនៅជាមួយឪពុកម៉ាមកក៏មានប្ដីក៏រត់មកនៅហ្នឹងមកឪពុកខ្ញុំហ្នឹងគាត់ដណ្ដឹងទៅគាត់នៅត្រោយឡាហោសគាត់នៅត្រោយឡា។

ក៖ បាទយាយ!

ខ៖ យាយណុងហោស!

ក៖ រួចចុះអើពេលដែរយាយតាទាំងខាងឪពុកទាំងខាងម្ដាយស្លាប់ហ្នឹងយាយទាន់គាត់អត់យាយ?

ខ៖ ខ្ញុំអត់ទាន់គាត់អត់ទាន់ផងគាត់នៅបៅនៅឡើយគាត់នៅឪពុកគរហ្នឹងសុទ្ធហ្នឹងសុទ្ធតែបបរទឹកបបរវេទនាណាស់ប្រវត្តិគាត់ណុង។

ក៖ បាទយាយ!

ខ៖ ទឹកបបរដាក់ស្ករសលេមៗទៅបញ្ចកទៅដល់ពេលណាកូនទៅចងក្រោមដើមរាំងគាត់ហ្នឹងទៅចងក្រោមដើមឈើភ្ជួរទៅកាលណានេះទៅបែបមានបងស្រីមួយទៀតណុងគ្រាន់សំរាប់ថាទៅជាមួយចុះម៉ែខ្ញុំចំណែកកូនតែបីនាក់ទេខាងខ្ញុំហោសប្រុសពៅស្រីគាត់ហ្នឹងហើយ បានបងហ្នឹងមួយហើយខ្ញុំវាអោយមើលដាក់ទឹកបបរជាប់រហូតទៅហើយឪពុកទៅភ្ជួរណាយកគាត់ទៅណុងហើយអត់ហ៊ានអោយទុកនៅស្រុកភូមិនេះទេគាត់និយាយហោសគាត់ក៏វេទនាសំបើមដែរគាត់ម្ដាយស្លាប់ចោលបានប៉ុន្មានទេនេះ មិនទាន់អើថាបានដប់ឆ្នាំអីប៉ុន្មានណុងទេដប់ឆ្នាំអីមួយខួបដប់ពីរឆ្នាំ។

ក៖ ដប់ពីរឆ្នាំហោសយាយ?

ខ៖ ចា៎គាត់ហូបពិបាកដែរគាត់វេទនាណាស់លោកម្ចាស់ថ្លៃហើយកើតជាតិនេះប្រវត្តិណុងវាជូចត់អស់ហើយមិនដឹងថាខ្ញុំកើតមកដឹងជំនាន់បារាំងគេអោយរវ៉ៃខ្ញុំនៅតូចណោះដាក់គុម្ពឬស្សីក្រោយហោសយកត្បាញយកស៉្បៃហ្នឹងទៅដាក់គុម្ពឬស្សី ដាក់គុម្ពឬស្សីបារាំងដេញវ៉ៃធ្វើបាបត្រលប់មកវិញខ្ញុំទៅលួចតាមឪពុកខ្ញុំទៅនៅតូចបងបង្អស់ហ្នឹងលួចរកម៉ែចាំមើលម្ដាយណុងកំពុងតែត្បាញ ត្បាញណុងគ្មានទេដាក់គុម្ពឬស្សីរុំកន្ទេលកណ្ដុរវាមិនខាំ។

ក៖ បាទយាយ!

ខ៖ បានថាអូយ!

ក៖ ណុងជំនាន់ណាយាយ?

ខ៖ ជំនាន់បារាំង។

ក៖ អូ៎!

ខ៖ ខ្ញុំទាន់គិតទៅខ្ញុំបើតាមនិយាយអោយដល់ទៅពីរឿងសង្រ្គាមហ្នឹងប្រាំមួយប្រាំពីរសង្រ្គាមហ្នឹងហាសតែលតោលៗហាស!

ក៖ យាយទាន់រហូតណេះយាយណេះ?

ខ៖ ទាន់រហូតណុង។

ក៖ ចុះជំនាន់បារាំងណុងគេមានធ្វើបាបយើងអីអត់យាយទ័ពបារាំងហាស?

ខ៖ បារាំង?

ក៖ បាទយាយ!

ខ៖ យាយវាធ្វើបាបអោយយកសំឡីអើយកគរយើងហ្នឹងរួចសំឡីហោសចាស់ៗហ្នឹងគាត់ថាខ្ញុំនៅស្ទើរដែរគាត់ថាអោយរវ៉ៃសំឡីរួចពីសំឡីទៅគរយើងហ្នឹងវាថាខំមកវិញម៉េចទេនេះរួចអើយខោអាវគ្មានទេ ខោអាវសៗទៅលួចត្បាញមកយកជាន់ផុកជាន់ផុកចឹងទៅបានយកមកកាត់ដេរបានបានស៊ីទៅវេទនាណាស់មួយជាន់ណុងរហូតណែម៉ាជំនាន់ទីណាៗទេខ្ញុំមិនចាំទេច្រើនណាស់វេទនាទើបបានមកយើងជាតិនេះម៉ាជំនាន់អាពតហ្នឹងក៏វេទនាដែរនៅតែក្នុងស្រូវ វាអោយធ្វើមុខព្រួញវាអោយដកវាអោយស្ទូងភ្លឺស្មាណាខែរះស្មាណាវាអោយធ្វើស្មាហ្នឹងម៉ាចប់។

ក៖ អូ៎បាទយាយ!

ខ៖ អើស្បូវច្រូតស្បូវដកស្ទូងអាស្បូវច្រូតដាក់មួយថ្ងៃអោយបីបាច់រួចទៅរកណាល្មមស្បូវបាច់ៗណោះបាច់សុទ្ធតែមួយសន្លូនៗ។

ក៖ យើងទៅរកដល់ណាយាយ?

ខ៖ អូ៎ឆ្ងាយៗណាស់ក្មួយអើយជើងភ្នំហោសបានតែមួយជើងណុងមកកប់ព្រលប់ណុងក៏មានដែររួចដើរមកចង់ដើរដួលហើយដួលខ្លះអីខ្លះហើយតាមភ្លឺស្រះភ្លឺស្រែ។

ក៖ អូ៎បាទយាយអាហ្នឹងឆ្នាំអាហ្នឹងជំនាន់ណាយាយឆ្នាំណា?

ខ៖ ម៉ាជំនាន់អាហ្នឹងម៉ាជំនាន់អាយើងឥឡូវៗហ្នឹងម៉ាជំនាន់អាពតហ្នឹងហាស!

ក៖ អូ៎បាទយាយចុះអើជំនាន់អ៊ីសារ៉ាក់មានរឿងអីកើតឡើងខ្លះចំពោះក្រុមគ្រួសារយើងអត់យាយ?

ខ៖ គ្រួសារខ្ញុំខាងឪពុកខ្ញុំកាលនោះខ្ញុំនៅតូចដែររត់ចូលក្នុងព្រៃដែរណុងបើវាដេញធ្វើបាបដែរ។

ក៖ អូ៎បាទយាយប៉ុន្តែលឺថាជំនាន់ហ្នឹងគេចាប់កូនក្រមុំកូនអីហេសយាយហេស?

ខ៖ កូនក្រមុំតែល្អៗចាប់រំលោភហើយពួកវាធ្វើបាបដែរមិនថាមែនអត់ធ្វើបាបប្រជាជនទេធ្វើបាបប្រជាជនទៅរួចទៅចឹងដើរវេទនាដូចគា្ន។

ក៖ ប៉ុន្តែកាលជំនាន់ណុងយាយនៅក្មេងណេះយាយណេះ?

ខ៖ នៅក្មេងនៅតូចទេខ្ញុំអើថាវ៉ៃយ៉ាងច្រើបបួនប្រាំប្រាំមួយឆ្នាំតែប៉ុណ្ណឹងប៉ុនខ្ញុំចាំរហូតមកខ្ញុំមិនសូវជាបាននេះដែរ។

ក៖ អូ៎បាទយាយចុះអើជំនាន់អ៊ីសារ៉ាក់ហ្នឹងយើងធ្វើអីគេទៅយាយក្រុមគ្រួសារយើង?

ខ៖ អានេះបើតាមនិយាយអោយដល់តាមបញ្ជាវាបើខ្ញុំម៉ាជំនាន់អាពតចឹងដែរបញ្ជាវាអោយទៅធ្វើអីយើងទៅធ្វើទៅបើយើងថាហេសបញ្ចូនទៅលិចបញ្ចូនទៅកើតទៅយើងរត់ទៅរត់ភៀសខ្លួនចេញទៅជួនណាវាដើររកចឹងទៅរកឃើញ មិនឃើញទេនៅតែក្នុងព្រៃចឹងទៅអត់បាយអត់ទឹកចឹងទៅ។

ក៖ យើងទៅពួនក្នុងព្រៃហេសយាយ?

ខ៖ ក្នុងព្រៃពីដើមព្រៃវាព្រៃមែនវាលណាពីដើមសុទ្ធតែព្រៃចេញផុតពីហ្នឹងទៅសុទ្ធតែព្រៃណែនហ្នឹង!

ក៖ បាទយាយ!

ខ៖ វាគ្មាននេះទេ។

ក៖ ចុះពេលផុតពីជំនាន់អ៊ីសារ៉ាក់ចូលអីគេយាយចូលដាបឈួនហីយាយទាន់អត់យាយ?

ខ៖ ដាបឈួនថីមិនទាន់អាហ្នឹងគេយកនេះថាដាបឈួនក្បត់។

ក៖ នៅសៀមរាបហ្នឹងណេះយាយណេះ?

ខ៖ ចា៎គេយកមកគេបញ្ចាំងសំបកក្រៅ។

ក៖ បាទយាយ!

ខ៖ គេបញ្ចាំងអោយគាត់មុនសំលាប់ណុងអោយគាត់ជក់បារី។

ក៖ អើម៉េចចឹងយាយ?

ខ៖ គាត់សុំគេជក់បារីមុនគាត់ស្លាប់អោយជក់បារីឃើញអាណុងគេបញ្ចាំងក្នុងកុនខ្ញុំអត់បានឃើញផ្ទាល់ដែរ។

ក៖ អូ៎ប៉ុន្តែពេលណុងមានធ្វើបាបអីយាយអោយយើងធ្វើរកស៊ីធម្មតាតើហីយាយហេស?

ខ៖ ធម្មតាគេមានធ្វើបាបអីទេកាលណុងសីហនុនៅវា..។

ក៖ បាទប៉ុន្តែពេលណុងមានទាហ៊ានមានអីទេយាយមានទាហ៊ានឈូឈរចលាច័លអីអត់?

ខ៖ ទេខាងក្នុងដីក្រុងខ្ញុំមិនដឹងទេអានេះគ្រាន់ថាគេយកមកបញ្ចាំងដូចស្រុកស្រែចឹងអោយយើងមើលអោយប្រជាជនមើលកុំអោយថាហោសកាត់ទោសនិយាយចេះណែង..។

ក៖ អត់ដឹងណេះយាយ?

ខ៖ អត់ដឹងហ្នឹងចឹង។

ក៖ អូ៎បាទយាយចុះអាជំនាន់ព្រៃម៉ាក់គីជំនាន់យាគកុងអីយាយ?

ខ៖ អាយាគកុងហ្នឹងហើយអោយមិនដឹងនេះហោសទំលាក់គ្រាប់បែកអីណុងហោសអាហ្នឹងមកជំនាន់លុនណុល។

ក៖ បាទយាយ!

ខ៖ ហ្នឹងអូ៎អាហ្នឹងក៏វេទនាសំបើមដែរសុទ្ធតែរត់សុទ្ធតែធ្វើលីដាក់ក្នុងដីហោសជួនបានស៊ីជួនមិនបានស៊ីបាយបានព្រឹកស៊ីល្ងាចវាទំលាក់គ្រាប់បែកហោស!

ក៖ ប៉ុន្តែយើងមានត្រង់សេមានអីណេះយាយណេះ?

ខ៖ មានអាខ្លះចំទៅអាខ្លះខុសទៅប៉ុន្តែក្នុងរង្វង់គ្រួសារកូនចៅខ្ញុំបងប្អូនខ្ញុំអត់អីទេអត់មានទេ។

ក៖ អត់មានត្រូវអីទេណេះយាយណេះ?

ខ អត់មានទេមានតែគេខាងក្នុងគេមានម៉ាជំនាន់ណុងក៏សំបើមដៃដែរវាច្រើន។

ក៖ មានឆេះផ្ទះឆេះអីតើណេះយាយណេះ?

ខ៖ ឆេះឆេះណុងមកដើម្បីទំលាក់ធុងសាំងទេ។

ក៖ អូ៎ម៉េចចឹងយាយ?

ខ៖ វាទំលាក់ធុងសាំងទំលាក់មកចំត្រង់សេទៅជួនណាអស់មួយត្រង់សេទៅជួនណាចំផ្ទះទៅអស់ទៅ។

ក៖ អូ៎បាទយាយចុះយាយគិតថាពេលជំនាន់ណុងមានអាគ្រាប់ផ្លោងផ្លោងទៅផ្លោងមកណេះយាយណេះ?

ខ៖ មានអាណុងបន្តក់ពីកំពង់ចាមមកដល់គៀជ្រៃចំផ្ទះអីខ្ទីចទៅ ពីណារត់ទាន់ៗទៅរត់មិនទាន់ទេវាត្រូវត្រូវគ្រាប់ហ្នឹងទៅអំបែងជះ។

ក៖ ឆ្ងាយប៉ុណ្ណឹងនៅតែបាញ់ដល់ត្រូវណេះយាយណេះ?

ខ៖ ណោះទៅដល់ចុងភូមិហោស!

ក៖ អូ៎ឆ្ងាយផង?

ខ៖ រាប់គីឡូដីហោស!

ក៖ ចុះរួចយើងធ្វើការអីទៅយាយពេលណុង?

ខ៖ អើយគ្មានបានធ្វើការអីទេ។

ក៖ បើអាលែងតែរត់ណេះយាយណេះ?

ខ៖ រត់ទៅជួនណាយន្តហោះវាហោះមកដូចថាម៉ែម៉េចបានជំតិតក្ដិតម្ហិសចឹងអើស្ទូងមិនចំតិតក្ដិតម្ហិសដៃប៉ះមិនទាំងហ៊ានមើលផងចេះតែបេះទៅបើមិនទ្រាំចឹងវាមិនដាច់ពោះងាប់។

ក៖ បាទយាយបាទ!

ខ៖ បានចឹងហាស!

ក៖ ចុះជំនាន់ដែរពិបាកជំនាន់អីគេយាយលុនណុលអើប៉ុលពតណេះយាយណេះ?

ខ៖ ប៉ុលពតខ្លាំង។

ក៖ យាយអាចប្រាប់ពីការលំបាកជំនាន់ប៉ុលពតបានទេយាយគេជំលាសយាយទៅណាហើយយាយធ្វើអីគេទៅ?

ខ៖ អើជំនាន់ប៉ុលពតវេទនាណាស់ខ្ញុំសឹងតែស្លាប់ចោលកូនហោសណុងប្ដីមេម៉ាយហើយណុងហោស!

ក៖ ម៉េចឹងយាយ!

ខ៖ ប្ដីខ្ញុំងាប់ក្នុងឆ្នាំមើលខ្ញុំចិតសិបមួយចឹងចិតសិបពីរទេមិនដឹងខ្ញុំអត់សូវចាំទេណែណុងនេះហាសវាខ្ញុំជំលាសទៅខ្ញុំទៅពីហ្នឹងទៅជញ្ជាំងវារុះយករលីងមានសល់អីទេខ្ញុំជំលាសទៅនៅអូរប៉ិដល់ទៅនៅអូរប៉ិហ្នឹងគេអោយធ្វើប្រធានភូមិ អោយប្ដីខ្ញុំធ្វើប្រធានភូមិអូ៎អនុប្រធានទៅគេធ្វើរាល់ម៉ែជាងខ្ញុំកំណើតកូនអាក្រោយអាពៅនេះ។

ក៖ បាទយាយ!

ខ៖ អាឆ្នាំខ្លូវ អាឆ្នាំខ្លូវហ្នឹង!

ក៖ បាទយាយបាទ!

ខ៖ ទៅគេចែកអំបិលចែកអំបិលមានប្រជាជនមួយខិលខូចចែកស្មើគា្នហើយមួយខាំកន្លះថាប្ដីខ្ញុំហ្នឹងស៊ីយកអំបិលស៊ីច្រើនស៊ីច្រើនខ្ញុំកូនណុងនៅបៅដោះទេនេះអាកំណើតឆ្នាំខ្លូវហ្នឹង!

ក៖ បាទយាយ!

ខ៖ ខ្ញុំនិយាយប្រាប់ក្មួយ​ឯងអាវហ្នឹងពាក់តែអាវប៉ុណ្ណឹងទេហើយសំពតស្លៀកបីកូនទៅតាមប្ដីខ្ញុំជាប់រហូត។

ក៖ អូ៎!

ខ៖ ទៅដេកមួយយប់មួយថ្ងៃហោសក្នុងព្រៃណុងបើយកចូលទៅក្នុងស្ពឺចូលយកទៅក្នុងស្ពឺទៅឆ្ងាយទៅដីក្រហមហោស!

ក៖ អូ៎បាទយាយ!

ខ៖ ថាយាយឯងម៉េចបានតស៊ូខ្ញុំតស៊ូប្ដីខ្ញុំបើប្ដីខ្ញុំចែកអំបិលខ្ញុំនៅណុងដែរខ្ញុំមានមិននៅណាខ្ញុំមើលខ្ញុំអង្គុយមើលម៉េចចោទថាប្ដីខ្ញុំអត់ចែកស្មើរគា្នយកច្រើនម៉េចអត់មានយកច្រើនទេម៉េចតាមតែមិត្តឯងចេះតែថាទៅ មិត្តឯងចង់យកប្ដីខ្ញុំយកទៅសំលាប់ចោលខ្ញុំអត់អោយសំលាប់គឺខ្ញុំទៅជាប់ប្ដីខ្ញុំចឹងព្រោះប្ដីខ្ញុំស្មោះត្រង់ខ្ញុំមិនទៅស៊ីគេងប្រវ៉ាញ់អីណាខ្ញុំអត់មានទៅស៊ីគេងប្រវ៉ាញ់អ្នកឯងតើអ្នកឯងចេះតែថាចំណែកប្ដីខ្ញុំគ្មានគេងប្រវ៉ាញ់ទេ លែងច្រូតបោកបាចហែងទាំងយប់គ្មានបានដេកទេម៉េចយាយឯងចង់បាញ់ចោលទាំងយប់ខ្ញុំថាបាញ់មកបាញ់ប្ដីខ្ញុំរួចបាញ់ខ្ញុំទាំងកូនទាំងអីទាំងអស់ខ្ញុំមកតស៊ូដើម្បីប្ដីហើយកូណនៅក្រហមរងាលហ្នឹង ខ្ញុំមកហ្នឹងព្រោះប្ដីខ្ញុំស្មោះត្រង់មិនមែនដូចតែមិត្តឯងជឿតែតាមគេទេមិត្តឯងមិនពិនិត្យមើលអោយច្បាស់លាស់ខ្ញុំថាចឹង..។

ក៖ ចុះរួចទៅម៉េចទៅយាយ?

ខ៖ មកវិញប្រលែងមកទាំងអស់គា្នទាំងប្ដីទាំងប្រពន្ធមកវិញ។

ក៖ អូ៎!

ខ៖ ខ្ញុំទៅហាសខ្ញុំអត់ខ្លាចទេខ្ញុំនិយាយចឹងទៅដឹងប្រធានភូមិគេហៅប្រធានភូមិមកជួយចែកអាណុងមាននេះណាយកដាក់ទណ្ឌកម្មគេបានមិត្តហយធ្វើប្រធានភូមិហ្នឹងកុំអីគ្មានទេខ្ញុំកញ្ច្រូចបោកបាយកុំខ្ញុំមិនស៊ីដែរខ្ញុំថាមិនស៊ីទេប្ដីខ្ញុំគេនេះជាប់មិនដំបូងទៅពីនេះទៅគេចងខ្ញុំអត់ចង់ទេខ្ញុំរហូតប្ដីខ្ញុំឡើងឡានខ្ញុំឡើងឡានដែរ ខ្ញុំនិយាយចឹងថាអូ៎ចឹងបានអ្នកអូរប៉ិថាអូ៎មីនេះតស៊ូតស៊ូអីប្ដីខ្ញុំអត់មានខុសផងអ្នកឯងម៉េចមិត្តឯងជឿសំដីគេមុនមិត្តឯងចាប់ម៉េចមិត្តឯងមិនពិនិត្យមើលផង។

ក៖ យើងតវ៉ាជាមួយគេចឹងណេះយាយណេះ?

ខ៖ តវ៉ាមានពីណាទេតវ៉ាមានតែយាយអែអ៊ីអែណែងចែឯងអាខ្លះហៅចែអាខ្លះហៅកត់សំនុំរឿងកត់ៗទៅខ្ញុំមិនខ្លាចកើតមួយជាតិនេះខ្ញុំមិនខ្លាចងាប់ហើយរស់ជាមួយគា្នទេដាក់ខញញុំបានតែមួយយប់ថ្ងៃរសៀលម៉ោងពីរលែងខ្ញុំមកទាំងប្ដីទាំងប្រពន្ធខ្ញុំពាក់អាវហ្នឹងហេសនិយាយពីម៉ូសខាំខ្ញុំឡើងសុសខ្លួន។

ក៖ អូ៎បាទយាយ!

ខ៖ បានថាអើយកំណើតកូនអាប្រុសហ្នឹងវេទនាណាស់បានប្ដីខ្ញុំថាប្រធានភូមិថាមិនបានទេគាត់ណុងថាខុសៗហើយថាត្រូវៗចែកយកមកត្រដាងទាំងអស់គា្នប្រជាជនចែកហើយយកទៅណាអំបិលកាលណុងចែកមួយខាំកន្លះម្នាក់។

ក៖ អូ៎!

ខ៖ បានថាហីអីក៏ខ្លាំងម៉េស។

ក៖ រួចចុះចឹងយាយគេអោយធ្វើអីគេទៅយាយពេលណុង?

ខ៖ ខ្ញុំកូនកំណើតកូនណុងគេអោយក្រង់ស្បូវបានប្រាំថ្ងសក្រងស្បូវទាស់ឡើងរឹងសក់ក្បាលហោស!

ក៖ អើណុងកើតកំណើតកូនទីប៉ុន្មានហើយយាយ?

ខ៖ អាណុងកូនខ្ញុំតិចដែរណុងកូនតែបីណុង។

ក៖ អូ៎!

ខ៖​ទីបីហើយអាហ្នឹងទីបីហោសអាហ្នឹងហើយកំសត់ជាងគេវេទនា។

ក៖ កូនពៅគេហោសយាយ?

ខ៖ ពៅហោសយកនេះយកកូនតាសុកយ៉ាតនេះនៅសព្វថ្ងៃហ្នឹង!

ក៖ បាទយាយ!

ខ៖ បានថាកំសត់អ្នកកំសត់ៗគេគេនៅខាងទាហ៊ានណុងគេកំសត់អីគេវាចង់គេប្រើស្មាណាក៏នេះទៅថ្ងៃត្រង់ហ្នឹងជួនណាវាថាឯងខ្យល់ដិលវាបង្អត់បបរមិនអោយស៊ីផងក៏មានដែរ បានថាវាធ្វើបាបមើលហួសហើយថ្ងៃរះស្មាណាអូ៎ខែរះស្មាណាវាអោយច្រូតស្រូវស្មាហ្នឹង!

ក៖ ទាំងយប់ហោសយាយ?

ខ៖ ទាំងយប់ហ្នឹង!

ក៖ ចុះយាយយើងម៉េចបានគេងទៅយាយចឹង?

ខ៖ គ្មានបានគេងអីទេប៉ុនខ្ញុំវាអោយទៅច្រូតស្បូវខ្ញុំប្រាជ្ញាដែរផ្លែចបខ្ញុំយកហ្នឹងទៅមួយអើដំឡូងដៃថ្លាក្បាលដំបូក។

ក៖ បាទយាយ!

ខ៖ ជីកអើដាក់ដងទៅយកកាំបិតកណ្ដៀវហ្នឹងកាប់ទៅដាក់ដងទៅបានមកយកកំសៀវយកអាកន្តូរដាក់បបរបីបួននាក់អង្ករមួយកំប៉ុងមិនដឹងធ្វើម៉េច ច្រូតបានហើយទៅដល់ព្រុះព្រាស់ៗច្រូតបានមួយបាច់ម្នាក់ចឹងទៅនាំគា្នជីកដំឡូងម្នាក់មួយដុំទៅដាក់អង្ករចែកគា្នទៅដាំបបរអាដែងអាកន្តូរវែងចេះគេចែក។

ក៖ បាទយាយ!

ខ៖ ខ្ញុំដាក់បបរទៅនាំគា្នបបរទៅអង្ករហ្នឹងមួយគ្រាប់ៗដំឡូងទៅដល់រួចទៅហូបរួចទៅដំឡូងណុងចិតប៉ុនៗមេជើងហ្នឹងទៅដាក់កន្តូរហ្នឹងទៅរំងាស់ហែងល្ងាចយកមកអោយកូនកូននៅរោងណេះអត់មានអីហូប ផ្ញើរយាយៗមួយកូនបួនកូនបីអោយយាយៗមើលហើយម៉ែខ្ញុំហ្នឹងគាត់អើយអោយតែមកដល់កូនអើយម៉ែគ្មានបានស៊ីអីទេចង់ដាច់ខ្យល់ងាប់ហើយកូនអើយរួចខ្ញុំដាក់អាកន្តូរហ្នឹងវាធំដែរព្រោះវែកឆ្នាំងមួយប៉ុននេះចិតតែសំបកអស់ដាក់ឆ្អិនពីណុងមកស្រេច។

ក៖ អូ៎យើងធ្វើពីណុងមកហើយហោសយាយ?

ខ៖ វាឆ្អិនពីកន្លែងណុងមកមកកន្លែងនេះបានហោសមិនបានទេឆ្អិនពីនោះមកហើយ មកដល់ហ្នឹងយកបបរមកអើបបរយាយអោយដល់ទៅមួយវែកសាច់បបរអង្ករហ្នឹងមិនបានមួយនេះផងថាមួយវែកយើងដួសបាយចុះយកមកចាប់ភ្នែកមើលលិចមើលកើតណោះចាប់អំបិលហូបគេអោយអំបិលរកស៊ីអីក៏ស៊ីទៅធ្វើម៉េចបានស៊ីទៅព្រលឹមៗឡើងអំបិលហ្នឹងរួចអំបិលហ្នឹងដាក់ទៅរៀងប្រៃតិចដាក់បបរទៅក្នុងណុងទៅអោយគាត់ទៅចែកកូនចែកចៅហ្នឹងទៅរួចមីថុនីកូនខ្ញុំ មីចាន្ធីហ្នឹងហើយអាមួយផ្ទះនៅក្រោយហ្នឹងអាណុងនៅកន្លែងកុមារទេអាណុងហោសអាណុងយំគា្មនអីស៊ីរត់មកផ្ទះជីដូនខ្ញុំអើថាខ្យងក្ដាមអីក៏អស់ហើយ!

ក៖ គេអត់អោយទេណេះយាយណេះ?

ខ៖ ដើររើសសុទ្ធតែចំអិនពីណុងមកស្រេច។

ក៖ អូ៎!

ខ៖ បើមកមិនដាក់នៅកន្លែងទេមិនបាច់ទេអាលាក់ហែងធ្វើរៀបចំមកពៅកន្លែងណុងមកថាដូចចោលភ្នែកហោសធ្វើស្អីៗដុតភ្លើងអើសុទ្ធតែដៃកេសមួយៗម្នាក់ក្មួយឯងមួយទៅខ្ញុំមួយទៅ។

ក៖ បាទយាយ!

ខ៖ អត់មានទៅសុំគា្នផងដែរមុនទៅដាក់ទឹកមួយដបទៅយកទៅផឹកដល់ទៅពេលគា្មកទឹកទីណាត្រពាំងអីចឹងហាសជួយណា..។

ក៖ យើងបានទឹកហ្នឹងផឹកទៅ?

ខ៖ ទឹកណុងផឹកទៅយកមកដាក់ទៅមួយកន្តូរណុងបាយអូ៎ដំឡូងណុងហូបដំឡូងម៉ែអើយប៉ុនៗក្បាលជង្គង់ដំឡូងខ្យ៉ារួចជីកក្នុងព្រៃ ព្រៃស្បូវនិយាយពីស្បូវអោយត្រេលចឹងម៉ងច្រូតចង់ច្រូតប៉ុន្មានច្រូតទៅបានថាអើយក្មួយអើយដូចឥឡូវនេះវាធ្វើម៉េចវាមិនដូចទេ។

ក៖ រួចចុះជំនាន់ណុងដល់ពេលឈឺម៉េចទៅយាយ?

ខ៖ មិនសូវជាឈឺប៉ុន្មានដែរក្មួយ។

ក៖ រួចចុះបើយើងឈឺ?

ខ៖ ឈឺឈប់មួយពេលពីរពេលវាថាអោយយើងវាថាខ្យល់ដិលខ្ចិល។

ក៖ ថាយើងធ្វើពុតហេសយាយ?

ខ៖ អើថាយើងធ្វើពុតទាល់តែក្រាបទៅអាខ្លះឃើញតែគ្រាប់ភ្នែកប៉ុន្តែខ្ញុំកាលមួយជំនាន់ណុងខ្ញុំមិនសូវជាឆ្លងប៉ុន្មានដែរហេ៎លួចខ្លះអីខ្លះទៅអាងតែថាខ្ញុំមានចិតប្រាំអីណាខ្ញុំចិតបី។

ក៖ អូ៎!

ខ៖ អ្នកចិតប្រាំនៅលើខ្ញុំណោះ។

ក៖ បាទ!

ខ៖ នេះចេះតែអាណិតទៅអាចិតប្រាំហ្នឹងវាវ៉ៃចោលអូ៎ណែអាចិតបីចិតប្រាំមានអីវាវ៉ៃចោលដាក់ថ្មីៗណុង។

ក៖ អូ៎បាទយាយចុះចឹងយើងហូបតែបបរទេណេះយាយណេះ?

ខ៖ បបររួចបើថាដាំបាយវិញហោសអូសគា្មនបាយទេបបរណុងហោសមានតាំងពីត្រយ៉ូងចេកមានតាំងពីននោង មានតាំងពីស្លឹកប៉ាសគ្មានស្អីគា្មនប្រហុកអីបង់ទេគ្មានទេមានតែអំបិលហ្នឹងហុតៗទៅប្រៃៗលេមៗហ្នឹងហុតទៅ។

ក៖ បាទ!

ខ៖ រួចបើយើងតំរេតនៅផ្ទះអូ៎តំរេតតែនៅក្នុងព្រៃរកក្នុងព្រៃអត់ទេខ្ញុំម៉ែខ្ញុំអីកូនខ្ញុំមិនសូវជាស្គមព្រោះណាអាឆ្នាំឆ្លូវហ្នឹងលើម៉ែខ្ញុំគាត់មើលហើយកូនសនមីញ៉នេះលើគាត់ហើយប្អូនខ្ញុំមួយទៀតមីយ៉េងកត់មិញក៏លើគាត់ហើយហ្នឹងមីណៃស៊ីមកូនវាណុងតូចជាងគេបង្អស់បួនហាសកូនគាត់ហាសសុទ្ធចេញធ្វើការទាំងអស់ហើយចាស់ៗនៅតែក្មេងនៅតែតូចៗណុងរួចគាត់ស្គមស្គមដោយសារចៅវាពិបាកពេកបានថាអើយពួកណុងត្រដរលឺចាស់ៗថាជើងៗមនុស្សអាចម៍អាចម៍ឆ្កែខ្លះអាចម៍ជ្រូក។

ក៖ ម៉េចចឹងយាយ?

ខ៖ អើមិនអាចម៍ជ្រូកម៉េចត្នោតទុំក៏ស៊ីយកខ្លះយកត្នោតទុំហោសមកដុតស៊ីដុតទៅខ្លះទេហែកស៊ីទៅម៉ោងដប់មួយណោះបានអោយស៊ីបាយអូ៎ស៊ីបបរស្រាប់តែវាវ៉ៃមានម៉ោងមានពេលវាសុទ្ធតែវ៉ៃអាគាំងបានវាអោយស៊ីក្មេងតូចៗម៉ោងដប់អាហ្នឹងវាអោយស៊ី។

ក៖ បាទយាយរួចចុះអើឪពុកម្ដាយយាយពេលណុងគាត់ស្លាប់នៅយាយ?

ខ៖ ឪពុកស្លាប់ហើយនៅតែម្ដាយទេត្រូវចំនេះត្រូវគ្រាប់។

ក៖ គេបាញ់ហោសយាយ?

ខ៖ គេបាញ់ចំហ្នឹងគេបាញ់់ហាស!

ក៖ អូ៎!

ខ៖ ខ្ញុំគ្មានបានមកទាន់ឪពុកទេទុកដាក់ហ្នឹងព្រោះខាងទាហ៊ានមិនហ៊ានមកអត់ហ៊ានមកទេ។

ក៖ បាទយាយចុះអើយាយគិតថាចឹងអើកូនៗយាយអីគេអោយទៅធ្វើអីនៅយាយពេល?

ខ៖ បានធ្វើការហើយកាប់ព្រលឹមឡើងកាប់កន្រ្តាំងខែតកាប់ជីហើយដាក់ជីស្រែមែនទែនវាអោយធ្វើខ្ញុំទៅការដ្ឋានអោយធ្វើអាចម៍ហោសអាចម៍ជីធ្វើយកមកលាយជាមួយផេះយកមកវីរួចប៉ុណ្ណឹងៗអីក៏គ្មាននៅជាមួយម្ដាយដែរគ្មាននៅទេ។

ក៖ អូ៎!

ខ៖ នៅលើវាទាំងអស់នៅដេកចាំវាលស្រែ។

ក៖ ទៅទីណាបោះជុំរុំទីណុងបាចចំប៉ើងដេកទៅដល់ចឹងមែនទែនរកមុងដេកគា្មនផង។

ក៖ ប៉ុន្តែកូនយាយធំៗហើយណេះពេលណុងហេស?

ខ៖ ហេ៎នៅតូចៗដែរតូចមិនទាន់ធំណាស់ណាទេបើអាតូចមួយអាឆ្នាំឆ្លូវណុងតូចនៅជាងមួយឆ្នាំនៅធំនេះអាណុងបានមួយឆ្នាំហើយអាណុងហោស!

ក៖ អូ៎បាទយាយរួចចុះអើចឹងនៅពេលដែរយើងចាប់ផ្ដើមធ្វើការចឹងទៅតែគេអោយយាយនៅតែមួយកន្លែងណុងតើហីគេអត់អោយជៀសលាសយាយទៅណាផ្សេងទៀតណាហីយាយ?

ខ៖ ជំលាសមុនដំបូងនៅឥន្ធនេលអើនៅគៀនជ្រៃនៅគៀនជ្រៃគេជំលាសខ្ញុំអោយទៅនៅឥន្ធនេល ដល់ឥន្ធនេលគេអោយខ្ញុំឡើងទៅស្រែគេធ្វើរោងអោយឡើងស្រែអាណុងវាដូចថាក្មួញហើយណុងដូចថាពេលអ្នកបង្រៀនចឹងទៅខាងណាដូចថាបញ្ចូនទៅធ្រានហើយក៏បញ្ចូនទៅគៀនជ្រៃក្នុងគៀនជ្រៃក្រៅចឹង។

ក៖ បាទយាយ!

ខ៖ ចឹងមានមេគេមួយមានមេប្រធានទៅអនុប្រធានទៅមេប្រធានអនុប្រធានទៅគេតាមតែគេបញ្ចូនតាមអង្គការគេអោយទៅគេអោយផែនការណ៍គេអោយច្រូតស្រូវទៅច្រូតផែនការណ៍គេអោយលើកទំនុបលើកទំនុប។

ក៖ អូ៎បាទយាយចុះអើចឹងពេលដែរយើងទៅជំលាសពីមួយកន្លែងទៅមួយកន្លែងចឹងការងារនៅធ្វើដដែរតើហីយាយណេះ?

ខ៖ រហូតគ្មានបានទំនេរថ្ងៃណាទេមួយខែពេញមួយខែហើយមួយថ្ងៃពេញមួយថ្ងៃហើយតាមផែនការណ៍គេដាក់មកខ្ញុំជ្រួយចេកខ្ញុំទៅនៅការដ្ឋានជ្រួយចេកបុកអាដែងជើងមួយណាទេខាងណាខាងណាទេនេះៗអាហ្នឹងដាក់រទេះ។

ក៖ អូ៎!

ខ៖ គេអោយបុកខ្ញុំបុកដីគេអ្នករែកចឹងទៅផែនការណ៍ផ្លាស់ប្ដូរមួយថ្ងៃម្នាក់ខ្ញុំទៅដេកពេទ្យបានសាំងសាំងណុងត្រូវក្មួយខាងប្ដីខ្ញុំគាត់ថាមើលផងព្រោះខ្ញុំខ្ញុំមិនអ្នកសំដីអ្នកស្លូតជាងគេផ្ទះមីច្រីចនេះ។

ក៖ បាទយាយ!

ខ៖ រួចគាត់មានអោយនៅជាមួយរោងឯងទៀតនៅរោងគេខាងអង្គុញដីហោសគេយកផ្ញើរ។

ក៖ បាទយាយ!

ខ៖ ខាងអ្នកអង្គុញដីណុងគេក៏ចិត្តធ៌មទៀតគេបានទឹកត្នោតគេបានស្ករគេបានដំឡូងគេបានអោយហូបរហូតរួចពួកណុងគេអោយនៅតែរោងហ្នឹងរួចចំណែកមីនេះហ្នឹងគេនៅរោងហ្នឹងមួយឆ្នាំចេញបើយកទៅរាប់ស្និទ្ធចេកមួយគេអោយចេកមួយជួយណាដល់ពេលសូដាទុំត្រូវផែនការណ៍សូដាទុំគេអោយមួយ។

ក៖ អើ!

ខ៖ វានៅរោងណេះរោងធ្វើវែងចឹងទៅមួយបន្ទប់ៗស្មាទោសដូចមាន់ចឹងម៉ាក្រុមៗវែងចង់ដាច់កន្ទុយភ្នែកដូចយើងរោងកាន់អង្គចឹង។

ក៖ បាទយាយ!

ខ៖ ចឹងដល់ពេលវេទនាខ្ញុំមានអីរួចបានសាំងហ្នឹងក្មួយខាងប្ដីខ្ញុំប៉ុនខ្ញុំអត់ហ៊ានហៅត្រូវហៅខ្ញុំសោរប៉ុនអត់ហ៊ានហៅទេហៅតែបង ប៉ុនចិត្តធ៌មទៀតនិយាយខុសត្រូវមានស្អីទេបានស្អីមកតែពីរនាក់ហ្នឹងលួចលាក់រួចសុំប្រធានកងណុងថាពីរនាក់ណុងស្លូតៗទេសុទ្ធតែមេម៉ាយៗហើយកុំធ្វើបាបគាត់បានស្អីអោយគាត់ហូបផងគាត់រស់ផងហើយចំណេកខាងរោងខាងណេះមិនបាចនិយាយទេកុំទៅស្ករផែនគេចែកអោយមួយកូនផែនប៉ុណ្ណឹងទៅ ទៅកាច់មួយចំនួនមួយផែនហ្នឹងកាច់ជាងបួនដងយកលាក់ទៅមកវិញហេវហ្នឹងស្ករហ្នឹងម្ដុំទៅជួនណាទៅខាងគេហ្នឹងដំឡូងគេហ្នឹងដំឡូងបេះដំឡូងឈាមមាន់គេស្ងោរពីណុងមកស្រេចទាំងកីៗគេដាក់មកប្រជាជនគេបានខ្ញុំថាអើយខ្ញុំមិនភ្លេចទេលោកអើយលោកវេទនាណាស់។

ក៖ រួចចុះនៅពេលដែរចឹងយាយគិតថានៅពេលដែរយើងដាច់ប៉ុលពតចឹងធ្វើម៉េចបានយើងដាច់ទៅយាយដោយសារយើងនៅឆ្ងាយៗមែនអត់យាយ?

ខ៖ ម៉ាជំនាន់ប៉ុលពត?

ក៖ បាទយាយ!

ខ៖ ម៉ាជិតដាច់ហ្នឹងខ្ញុំកុំអីងាប់បាត់ចោលកូនទៀតហោសឈឺឈឺកូនមួយហ្នឹងធ្លាក់ពីលើដើមត្នោតងាប់ ធ្លាក់ពីលើដើមត្នោតណុងងាប់ដែងខ្ញុំសន្លប់ ខ្ញុំសន្លប់គេយកខ្ញុំទៅពេទ្យអង្គុញដី។

ក៖ អូ៎!

ខ​៖ ​ពេទ្យអង្គុញដីទៅដល់ណុងនេះចៃស្រេងនេះធ្វើពេទ្យហេសចៃស្រេងហ្នឹង!

ក៖ រួចទៅអើចុះចឹងយាយមានចងចាំដូចជាជំនាន់ប៉ុលពតកន្លែងណាដែរយាយចងចាំអត់ភ្លេចអត់យាយសាច់រឿងដែរយាយគិតថាដែរយាយចាំជូចត់ក្នុងជីវិតរបស់យាយហាស?

ខ៖ អើឈប់និយាយហើយក្មួយអើយម៉ាជំនាន់ណុងហោសជូចត់ហោសដល់ចឹងទៅពេទ្យចៃស្រេងហ្នឹងហោសហើយកាលណុងតាខេតគាត់ទៅដែរគាត់ឈឺដែរឈឺដែរគេណែងល្ងាចបាយប៉ុណ្ណឹងពីរនាក់តាណុងហើយអាសូរនេះទៅជួនណាមានអំបិលទៅជួនណាមានស្ពៃជ្រក់យកមកប្រៃៗនាំគា្នហូបទៅ ហូបទៅទទួលទាហ៊ានណុងបាក់ទ័ពដល់ទាហានបាក់ទ័ពណែគេយកមកយកដេកពេទ្យអង្គុញដីហ្នឹងថាយាយយាយឯងនៅណាខ្ញុំនៅគៀនជ្រៃរួចតានេះនៅគៀនជ្រៃថាចឹងយាយឯងបានធូរខ្ញុំបានធូរហើយ តាខេតណុងគាត់ថាគាត់ក៏បានធូរដែរបើចឹងយាយខ្ញុំជូនទៅសុខចិត្តចោលកូនយាយឯងមេម៉ាយហោសចា៎ ខ្ញុំមេម៉ាយចឹងទៅដើរមកពាក់កណ្ដាលផ្លូវហ្នឹងអារថគ្រោះទៅដល់ល្មមដល់រត់មកផុតពីនេះណុងហើយដែងអ្នកឈឺធ្ងន់ដឹងងាប់ប៉ុន្មានអីប៉ុន្មានក្នុងកន្លែងណុងខ្ញុំអត់ដឹងទេទាល់ខ្ញុំចេញមកតែព្រិលៗខ្ញុំចេញមក បុណ្យអោយតែភ្លឺឆាប់អាលចេញសុំចៃស្រេងចៃស្រេងណាដល់អាក្មួយណុងវាប្រាប់ណុងបាក់បាក់ភ្លៅណុងបែបងាប់ហើយនៅក្នុងណុងចេញមកមកដល់កន្លែងដីនៅជាមួយកូនណុងកូនបែកខ្ញែកគា្នអស់រលីងហើយជ្រួលទៅធ្វើផ្លូវកន្លែងការដ្ឋានអាធំផ្សេងមីហ្នឹងផ្សឹងហៅប្រមូលទាំងអស់គ្នា ប្រមូលមកមកចេញដំណើរមកហើយហ្នឹងអើចេញដំណើរមកមកត្រឹមអីកាំភ្លើងវាបាញ់បាញ់ធ្លាយចូលហ្នឹងដៃអស់មួយដុំទៀតចេញរត់មកមកស្រុកភូមិផាំងក្រាបទៅចាប់កូនជ្រមុជក្បាលក្រាបទៅរួចណាបាយមិនទាន់បានហូបផង អត់បានហួបសោះកូនណុងចេះតែយំយំមិនដឹងធ្វើម៉េចកូនអើយចេញតែទ្រាំទៅល្មមបានមូលកូនមូលស្អីហ្នឹង មកដល់បឹងខ្ចាប់ឡើងតាមឡើងពីណុងមកមកដល់ភូមិគ្រាប់វើលក្បាលមួយគ្រាប់ទៀតសុទ្ធតែគ្រាប់បាញ់ប៉ុនអត់ទេបានដំបូកបានដែកត្រឹមបានប៉ុនណោះក្រាបណោះនៅក្រាបមួយក្នុងវង់គ្រួសារខ្ញុំសុទ្ធតែបែកគា្នទាំងអស់បងប្អូនវារួចហើយមកផ្ទះទៀតអត់ហ៊ានអោយកូនអោយអីទេមាត់ទេ ស្រូវខ្ញុំកើបបានម៉ាប៉ុននេះស្រូវយកពីនេះមកគ្មានស្អីទេខ្ញុំបោកខ្ញុំបោកក្រម៉ាអូ៎បោកខោអាវ បោកគ្រាន់តែអស់តែសំបកទេដាក់បបរអោយកូនស៊ីស៊ីមិនទាន់បានស៊ីផងវាមកដល់ទៀតវាថាអោយហៅឡើងទៅលើវិញកុំនៅហ្នឹងឡើងទៅអើព្រៃកុយអោយទៅមូលគ្នាខ្ញុំថាចា៎ទៅមុនទៅចាំខ្ញុំទៅតាមក្រោយ ទៅគេចខ្លួននាំគា្នគេចរួចទាហ៊ានណុងដើរមួយយប់ណុងចង់អាខ្លះយោលអាខ្លះត្រូវរបួសបានថារួចព្យួងដល់ទួលប្រាសាទទ្រាំមិនបានក៏ហៅទៅទួលប្រាសាទក៏ទៅហៅកូនទៅដែរទៅទៅដល់ទួលខ្សាច់គេចទៀតអាណុងគេចចូលនេះតែម៉ងចូលព្រៃ កុំអីបើទៅព្រៃកុយណុងទាំងអស់ហ្នឹងហ់យប៉ុនខ្ញុំគេចខ្ញុំមិនអោយអាកូនខ្ញុំពីរបីនាក់ប្អូនខ្ញុំបែបប្អូនខ្ញុំដើរទៅគេចរួចខ្លួនទៅរួចអាណាមិនគេចទេយកទៅវ៉ៃចោលរួចកុយហ្នឹងឈើហេសរួចវាជីករណ្ដៅទុកអីណុងហើយណុងពួកអាមិត្តៗហ្នឹង បានថាវាអោយទៅចុងអូរពីរនាក់កាច្រីចទៅជាន់ថ្លឹងវាដាក់ពីរបីខ្ទង់គេអោយទៅជាន់ជាន់ព្រលឹមឡើងទៅជាន់ទឹក ជាន់ទឹកថ្ងៃត្រង់មិនទាន់ទេក្មួយអើយវេទនាណាស់យកទៅវ៉ៃចោលទាំងចាមទាំងខ្មែរយំអោយពេញទឹកពេញដីណុងទាំងអស់យំទ្រាំមិនបានគា្ននាំគា្នឡើងដើមឈើ ដើមឈើព្រលប់មិនទាន់ទេខ្លាខ្លាវាគំរាមទៀតទាល់តែព្រិលអីបានមកដល់ជួនណាបានថាវារបស់នេះនោះវាអស់ហើយវាគ្មានបាននៅសុខសាន្តអីទេ។

ក៖ ចុះនៅពេលដែរយាយដាច់ប៉ុលពតដំបូងៗយើងពិបាកអីទៅយាយ?

ខ៖ ពិបាកដែរមែនថាមិនពិបាកអីណាជញ្ជូនស្រូវៗអាណែងគេជញ្ជូនស្រូវចូលផ្សារអាណែងគេកាប់ជ្រូកហើយណុងហោស រួចមានល្អីមានកញ្ចើអីសុទ្ធតែសំបកងាវធំមួយថ្ងៃពីរជើងបីជើងជញ្ជូនអោយកូនស៊ីបានមកបានមកចិញ្ចឹមប្អូនទៀត ប្អូនអត់បាននេះម្ដាយអត់បានយកជញ្ជូនបានស្រូវកាលណុងបានស្រូវជញ្ជូនបានហាសិបថាំង។

ក៖ អូ៎!

ខ៖ គ្មានទេបងប្អូនគ្មានទាំងយប់ទាំងថ្ងៃៗទៅហើយព្រិលក៏មានអីក៏មានដែរយកមកអោយកូនស៊ី។

ក៖ បាទ!

ខ៖ បានថាអើប្រហុកគ្មានបានយកហ្នឹងគេទេគេបានយកវានៅជិតហ្នឹងគេចុះមកមុនគ្មានបានយកព្រោះកាលមុនណុងគេធ្វើប្រហុកគេធ្វើផ្អកស្ករគេដាក់ឃ្លាំងគេគេបានយក។

ក៖ បាទ!

ខ៖ តែខ្ញុំតើ!

ក៖ រួចចុះពេលដាច់ប៉ុលពតដំបូងៗគេអោយធ្វើស្រែរួមហីយាយហេស?

ខ៖ ធ្វើស្រែរួម។

ក៖ ពេលណុងយើងពិបាកអីទៅយាយ?

ខ៖ អូ៎រឿងពិបាកមួយចប់ធ្វើស្រែរួមបាយវេទនាគ្មានចែកអង្ករចែកអីណាតាមផ្ទះតាមអីហ្នឹងគ្មានទេ។

ក៖ យើងធ្វើស្រែហើយបានដល់រដូវវាបានគេចែកអោយយើងណេះយាយ?

ខ៖ កាលណុងធ្វើប្រាំងអាណុងចែកគ្នាធ្វើវ៉ៃដាច់ហើយចែកគ្នាធ្វើរួមទៀតមិនទាន់បានចែកទេច្រើនណាស់ច្រើនបត់ច្រើនបែបណាស់រូបមួយថ្ងៃនិយាយមួយថ្ងៃមិនចប់ផងពីប៉ុលពត។

ក៖ អូ៎!

ខ៖ មានរឿងច្រើននិយាយមួយថ្ងៃអត់ចប់អើវាមែនណុងណាស់វាជូចត់អារឿងជូចត់ហ្នឹងវានេះហោស!

ក៖ ចុះអើយាយគិតថាចឹងនៅពេលដែរយើងពិបាកហើយរួចចុះកូនៗយើងពេលបែកថ្មីៗមិនពិបាកណេះយាយណេះ?

ខ៖ ពិបាកហើយនរណាបានទៅពីណុងបានហូបទៅនរណាមិនបានអត់ទៅនេះទៅមកអង្ករប្រាំបីគីឡូអង្ករសំរូបប្រាំបីគីឡូមួយជីនរណាមានមាសទីឮៅបានហូបទៅនរណាគ្មានអត់ទៅ មានមាសអីណាបើយើងអត់មានមាសបើមិនខំប្រឹងបានអីអោយកូនស៊ីគេមានមាសគេដូចទៅ។

ក៖ អូ៎បាទយាយ!

ខ៖ វាចឹងហោស!

ក៖ ប៉ុន្តែពេលណុងយើងអត់ទាន់ចាយលុយទេណេះយាយណេះ?

ខ៖ នៅ..។

ក៖ យើងនៅដូរ..?

ខ៖ អត់មានទេណែមើលវីឌីដូៗមីឆៃលាងនេះអង្ករមួយកំប៉ុងល្ងាចមួយកំប៉ុងអង្ករយកទៅអោយគេបានតែអោយគេសុទ្ធតែបិទទ្វារហោសមួយកំប៉ុងទៅទៅមើលទៅរឿងអីៗនាំគា្នទៅមើលទៅអាណាមើលស្រួលៗទៅមិនស្រួលទេនាំគា្នរត់មកផ្ទះវិញមកវាចឹង។

ក៖ អូ៎បាទយាយចុះយាយគិតថាពេលណាយើងចាប់ផ្ដើមចាយលុយទៅយាយចឹង?

ខ៖ ចាយលុយដឹងកាលទេខ្ញុំអត់ចាំផងគ្មានបានចាំទេ។

ក៖ អូ៎ប៉ុន្តែយាយពេលណុងយាយរកស៊ីអីទៅចឹង?

ខ៖ រកស៊ីដូចខ្ញុំថាលក់ហ្នឹងស្លាទៅម្លូរទៅដូងអីហ្នឹងទៅស៊ីខ្លះអីខ្លះចឹងទៅចេះតែនាំកូននាំចៅបានតិចស៊ីតិចបានច្រើនស៊ីច្រើនចឹងទៅរកតក់ៗចឹងទៅ។

ក៖ អូ៎!

ខ៖ ខ្លួនមេម៉ាយហើយចិញ្ចឹមកូនពីរបីនាក់ហើយ!

ក៖ ហើយនៅជាមួយម្ដាយទៀត?

ខ៖ ចា៎!

ក៖ ត្រូវចិញ្ចឹមម្ដាយទៀតណេះយាយ?

ខ៖ ម្ដាយហ្នឹងចិញ្ចឹមម្ដាយ។

ក៖ រួចចុះប្អូនៗ?

ខ៖ ប្អូនគេបែកទៅនៅអាខ្លះទៅនៅឆ្ងាយទៅអាខ្លះនៅជិតទៅរួចមីណុងក៏នេះដែរមីណុងមីណុងប្ដីក៏នេះដែរមីណុងងាប់ប្ដីកប្រាំ។

ក៖ កូនយាយហ្នឹងហោស?

ខ៖ កូនយាយហ្នឹងហាសបន្ទាប់អាពៅហើយមីហ្នឹងហោស!

ក៖ អូ៎បាទយាយចុះយាយគិតថាចឹងសំរាប់ពេលណាដែរយើងចាប់ផ្ដើមសប្បាយទៅយាយ?

ខ៖ ខ្ញុំអត់ចាំទេក្មួយអើយ!

ក៖ ជំនាន់ឧន្តាក់អីយាយហេសកៅជាងអីហី?

ខ៖ ឧន្តាក់ហាសម៉ាជំនាន់ឧន្តាក់គេណែគេមានកំលាំងគេទៅរកទៅរួចខ្ញុំកូនចៅខ្ញុំគ្មានទេនៅតែស្រុកភូមិហ្នឹងទៅទៅលក់ដូរទៅចិញ្ចឹមជីវិតទៅសុទ្ធតែទៅស្រែស្មាហ្នឹងស្ងាត់ជ្រាបអស់ហើយ ពេលម៉ោងមួយម៉ោងពីរអីបានមកជុំគា្នទៅត្រីធ្នួសហ្នឹងត្រូវទៅទិញទៅមួយជើងទៀតទៅ ចឹងហាសមួយថ្ងៃពីរជើងអីចឹងទៅ។

ក៖ អូ៎បាទយាយ!

ខ៖ អាណាដូរអង្ករដូរអង្ករទៅអាណាដូរស្រូវដូរស្រូវទៅ។

ក៖ បាទចុះអើចឹងយាយយើងចូលបច្ចុប្បន្នវិញយាយចុះអើចឹងសំរាប់យាយមានកូនចៅណាដែរពួកគាត់នៅខេត្តផ្សេងៗជៀសពីខេត្តកំពង់ចាមហនឹងអត់យាយ?

ខ៖ អត់មានទេមានតែមីមួយហ្នឹងទេមានប្ដីទៅនៅអីណុងជាប់គា្នបានកូនបានចៅគេណុងតែមួយណុងគ្មានទេ។

ក៖ ក្រៅពីណុងនៅកំពង់ចាមជុំគា្នទាំងអស់?

ខ៖ ទាំងអស់គ្មានទៅណា។

ក៖ អូ៎ប៉ុន្តែយាយពីមុនយាយនៅហ្នឹងយាយនៅណាយាយនៅហ្នឹងរហូតម៉ងហេសយាយហេស?

ខ៖ ហ្នឹងនៅភូមិហ្នឹងរហូតប៉ុនកាលមុនប្ដីខ្ញុំនៅជើងហោសនៅក្បែរវត្តហោសហើយដល់នេះទៅគេបែកក្រុមក្រុមណុងនៅក្រុមណុងក្រុមហ្នឹងនៅក្រុមហ្នឹងទៅ ហើយគ្មានដីណាចន្លោះៗអោយយើងនៅទេគ្មាន។

ក៖ អូ៎បាទយាយបាទ!

ខ៖ គេអារបស់គេបានគេទៅអូ៎អារបស់ឯងបានទៅគេរបស់គេបានមកឯងធ្វើម៉េចឥឡូវបើមិនតាមចឹង។

ក៖ ដូរគា្នណេះយាយណេះ?

ខ៖ ដូរគ្នា។

ក៖ អូ៎!

ខ៖ ស្រែក៏ចឹងប្រាំងក៏ចឹង។

ក៖ បាទយាយ!

ខ៖ ស្រែលើខាងក្រុមណាគេយកក្រុមណុងទៅយើងនៅក្រុមទីប្រាំបួនទីប្រាំបួនទីប្រាំបីទីប្រាំបីទៅអើវាចឹងគេបានឯងឯងបានគេរបស់ហ្នឹងវាចឹង។

ក៖ បាទយាយចុះយាយគិតថាចឹងប្ដីរបស់យាយឈ្មោះអីគេយាយ?

ខ៖ ឈ្មោះបោង។

ក៖ ឈ្មោះបោង?

ខ៖ ចា៎!

ក៖ ចុះអើគាត់ស្លាប់យូរហើយណេះយាយណេះ?

ខ៖ ស្លាប់យូរហើយ!

ក៖ ពេលប៉ុលពតហីយាយ?

ខ៖ ម៉ាជំនាន់ប៉ុលពតដីប្អូនខ្ញុំណុងក៏ប៉ុលពតបើមីនោះអត់កប្រាំមីណុង។

ក៖ ប្អូនរបស់យាយ?

ខ៖ អើមីណុងកប្រាំង។

ក៖ ចុះអើយាយពេលដែរអើប្ដីយាយមុនប្ដីយាយស្លាប់ណុងប្ដីយាយធ្វើអីគេរកស៊ីចិញ្ចឹមយាយ ចិញ្ចឹមកូនចៅយាយចិញ្ចឹមបងប្អូនកូនចៅ?

ខ៖ នៅធ្វើប្រាំងចឹងដែរ។

ក៖ កាលជំនាន់លុនណុលណេះយាយណេះ?

ខ៖ ចា៎!

ក៖ អូ៎ប៉ុន្តែយាយមានកូនប៉ុន្មានបីនាក់ណេះយាយណេះ?

ខ៖ ចា៎!

ក៖ ចុះអើចឹងកូនរបស់យាយទៅណាអស់ទៅយាយ?

ខ៖ កូនខ្ញុំ។

ក៖ កូនយាយបីនាក់មែនអត់យាយ?

ខ៖ ខ្ញុំបីនេះ។

ក៖ ចុះកូនទីប៉ុន្មានមីកូនទីប៉ុន្មាន?

ខ៖ មីហ្នឹងទីមួយធ្លាក់ដើមត្នោតងាប់ហើយ!

ក៖ អូ៎!

ខ៖ នៅទីពីរទាំងអស់បួនប៉ុនងាប់ធ្លាក់ដើមត្នោតមួយហើយនៅសល់បី បីអាមួយទៀតនៅអីក្រោយហោសអាមួយទៀតយកកូនយាយយ៉ានអាណុងឆ្នាំឆ្លូវ។

ក៖ ចុះ..?

ខ៖ រួចអានោះអានៅអ៊ីក្រោយហ្នឹងវាពុងឆ្នាំរការអាណុងពុងពេញសម្ដេចគេទំលាក់សម្ដេចនៅក្រហមរងាលប៉ហនៅដៃដែរអាណុងហោស!

ក៖ ចឹងមីងនៅនៅជាមួយមីងនៅជាមួយកូនបងណេះយាយ?

ខ៖ នៅមីហ្នឹងនៅជាមួយមីទីពីរកូនបង។

ក៖ បាទ!

ខ៖ ដូចកូនបងហើយ!

ក៖ បាទត្រូវកូនបងស្លាប់បាត់ហើយ!

ខ៖ អើ!

ក៖ បាទយាយចុះយាយគិតថាចឹងយាយការហ្នឹងយាយការនៅអាយុប៉ុន្មានយាយ?

ខ៖ អាយុដប់ប្រាំបី។

ក៖ យាយការអាយុដប់ប្រាំបី?

ខ៖ ចា៎!

ក៖ ឥឡូវយាយអាយុប៉ែត្រមួយណេះយាយណេះ?

ខ៖ ចា៎!

ក៖ អូ៎ចឹងយាយការអស់ហាសិបឆ្នាំជាងហុកសិបហើយចុះអើយាយគិតថាចឹងដូចជាកាលយាយការហ្នឹងឪពុកម្ដាយជាអ្នករៀបចំអោយរឺមួយយើងចិត្តចង់រៀបដោយខ្លួនឯងយាយពេលណុង?

ខ៖ ទេម៉ែឪម៉ែឪរៀបអោយ។

ក៖ យើងអត់ស្គាល់ថាពីមុនទេណេះយាយណេះ?

ខ៖ ទេនៅក្រោយវត្តនេះ។

ក៖ អូ៎ស្គាល់គា្នហើយហោសយាយហោស?

ខ៖ ស្គាល់នៅស្រុកភូមិហ្នឹងដែរ។

ក៖ ប៉ុន្តែយើងធ្លាប់មានអនុស្សាវរីយ៍ជាមួយគា្នមុនការអត់យាយ?

ខ៖ អត់ទេខ្ញុំកាចណាស់ខ្ញុំមិនស្លូតទេ។

ក៖ អូ៎យាយកាចហោសយាយ?

ខ៖ កាចណាស់ប្រុសតែមិនស្រួលហ្នឹងខ្ញុំថាខ្ញុំកាចខ្ញុំកាចហើយដើរទៅណាក៏ខ្ញុំមិនសូវចេះអ្នកនិយាយតែនិយាយដៃដល់ចេះពេញហោស!

ក៖ អូ៎បាទយាយ!

ខ៖ ខ្ញុំថាខ្ញុំកាចៗហើយដល់ចាស់ទៅចេះតែចោលទៅ។

ក៖ អូ៎!

ខ៖ ការពារខ្លួនយើងម៉ែឪណាការពារណែងខ្លួនយើងណុង។

ក៖ បាទ!

ខ៖ មានបងប្រុសអីណា។

ក៖ បាទយាយចុះយាយគិតថាចឹងដូចជាកាលយាយការហ្នឹងយាយមានជាថ្លៃទឹកដោះជាថ្លៃជំនូនអត់យាយ?

ខ៖ អើជំនូនមាន។

ក៖ យាយមាន..?

ខ៖ ជំនូនមាន។

ក៖ អូ៎គេជំនាន់ណុងគេអោយប៉ុន្មានយាយតាអោយប៉ុន្មានទៅ?

ខ៖ មិនដឹងប៉ុន្មានទេកាលណុងមើលប៉ុន្មានទេនេះស៊ីដោយខ្លួនទៀតនេះកាលណុង។

ក៖ អូ៎..!

ខ៖ មាសកាលណុងមាសបីជីហើយសុំពីរជីកន្លះរួចមាននេះណាណោះកំពកសំលដាក់ពាងស្ករហ្នឹង!

ក៖ បាទយាយអូ៎!

ខ៖ ម៉ាជំនាន់ណុងហោស!

ក៖ បាទយាយចុះយាយទាក់យាយគិតថាពេលណុងយាយធ្លាប់បានរៀនអត់យាយ?

ខ៖ ខ្ញុំឪពុកខ្ញុំអត់អោយរៀនទេ។

ក៖ កើតអីយាយ?

ខ៖ តែរៀនមានសង្សារ។

ក៖ ខ្លាចសរសេរសំបុត្រស្នេហាអីចឹងហាសណេះយាយ?

ខ៖ ចា៎អត់ទេអត់អោយរៀនទេប៉ុនខ្ញុំគ្មានទេកាលមុន ក ខ អីស្រះអ ស្រអាអីខ្ញុំចាំឥឡូវចាស់ទៅគា្មនទេអត់ដឹងទេ។

ក៖ ភ្លេចអស់ហើយណេះយាយណេះ?

ខ៖ អត់បើលេខបួនលេខប្រាំអាហ្នឹងឃើញក្នុងទូរទស្សន៍ស្គាល់។

ក៖ បាទយាយ!

ខ៖ ចា៎!

ក៖ ចុះប៉ុន្តែយាយកាលជំនាន់ណុងយាយធ្លាប់បានរៀនបារាំងអត់យាយ?

ខ៖ អត់ផង។

ក៖ យាយអត់ចេះភាសាបារាំងទេណេះយាយណេះ?

ខ៖ អត់ទេគ្មានចេះទេ។

ក៖ ចុះកាលកើតជំនាន់ទ័ពបារាំងហ្នឹងយើងសុទ្ធតែពួកជនជាតិបារាំងមកហីយាយ?

ខ៖ មកតើស្រាតខោអាវអស់រលីងនៅតែខោខ្លីអារងាលៗខ្ញុំទៅតាមឪខ្ញុំទៅតាមឪពុកខ្ញុំវាលចំការកាច់កំពុងតែកាច់ថ្នាំ។

ក៖ អូ៎បាទយាយ!

ខ៖ កាច់ថ្នាំបេះត្រសក់អី។

ក៖ បាទយាយបាទចុះចឹងយាយគិតថាកាលនៅក្មេងៗហ្នឹងយាយធ្លាប់មានមិត្តភក្តិស្និទ្ធិស្នាលដែរធំធាត់មកជាមួយគា្នអត់យាយ?

ខ៖ ពីណា។

ក៖ កាលយាយនៅក្មេងៗហាសធ្លាប់មានមិត្តភក្តិធំធាត់ដែរស្និទ្ធិស្នាលហាស?

ខ៖ ស្រីៗមានបើប្រុសអត់មានទេ។

ក៖ ប៉ុន្តែពួកគាត់ស្លាប់អស់ហើយណេះយាយណេះ?

ខ៖ ចា៎ស្លាប់នេះមីកូននេះកូនមីត្រោយនាយអូ៎កូនបងប្អូនបងមីហៃអិលនេះហ្នឹងពួកម៉ាកហើយ!

ក៖ អូ៎បាទយាយ!

ខ៖ ដល់ណេះទៅគេយកប្ដីយួនគេវ៉ៃម៉ាជំនាន់អាពតគេវ៉ៃចោលទៅខ្ញុំក៏អត់ដឹងដែរខ្ញុំអត់បាននេះផងបាននៅជាមួយហ្នឹងតាំងពីដើមមក។

ក៖ បាទយាយបាទចុះចឹងយាយគិតថាយាយធ្លាប់មានអនុស្សាវរីយ៍ជាមួយមិត្តភក្តិយាយកាលនៅក្មេងៗធ្លាប់នៅជាមួយគា្នអត់យាយធ្លាប់ធ្វើអីគេខ្លះជាមួយគា្នទៅលក្ខណៈយាយចងចាំហាសយាយ?

ខ៖ ចងចាំគេជួបចឹងទៅបើអាហ្នឹងស្និទ្ធិស្នាលគា្នដោយសារតែបុណ្យទានអីទេរួចបើថាអត់បុណ្យទានគេគេរកស៊ីផ្សេងទៅខ្ញុំរកស៊ីផ្សេងទៅកាលណាបុណ្យទានដូចឧបម៉ាថាចូលឆ្នាំចូលអីហ្នឹងជាមួយគា្នទៅស្និទ្ធិស្នាលលេងអីលេងអីទៅបើថាឆ្ងាយៗអត់នេះទេ។

ក៖ អូ៎ចុះចឹងយាយគិតថាអើសំរាប់យាយធ្វើស្រែចំការណេះយាយណេះ?

ខ៖ ស្រែចំការទេសំរាប់ខ្ញុំ។

ក៖​ អូ៎ភាគច្រើននៅចំការយាយធ្វើអីគេទៅយាយ?

ខ៖ ធ្វើចំការហ្នឹងក៏គ្មានចំការដែរធ្វើតែប្រាំងហើយហ្នឹងស្រែហ្នឹងតែម៉ថចំការគ្មាន មានដែងកាលគាត់នៅពីក្មេងខ្ញុំនៅពីក្មេងគាត់ធ្វើដល់ទៅនេះទៅគាត់ម៉ែឪខ្ញុំគាត់ចែកកូនចៅអស់ទៅឥឡូវបានលើគេអស់ហើយខ្លួនឯងអត់មានទេ។

ក៖ អូ៎!

ខ៖ អត់ហើយ!

ក៖ បាទយាយរួចចុះអលលក់ដូរអីយាយធ្លាប់លក់ដូរពីមុនទេយាយ?

ខ៖ លក់ដូរចេះតែដើរទៅអត់លុយបើមិនដើរចឹងធ្វើម៉េចចិញ្ចឹមកូនបានចិញ្ចឹមកូនបើកូននៅតូចៗចេះតែដើរទៅបានលក់អានេះលក់អានោះទៅ។

ក៖ មានអីលក់ណុងហាសណេះយាយណេះ?

ខ៖ លក់ចេះតែដើរលក់ទៅបើនៅពីក្មេងលក់អោយយួនស្លឹកបាសទៅណែត្រពាំងទៅចេះតែបេះជីបេះអីមកលក់ នៅក្រៅហ្នឹងអើនៅពីក្មេងចេះតែដើរហើយគេអ្នកចាស់ៗគេនាំ។

ក៖ បាទយាយអូ៎យាយធ្លាប់ចិញ្ចឹមសត្វពីមុនអត់យាយ?

ខ៖ សត្វនៅពីក្មេងកាលម៉ែគាត់ចិញ្ចឹមដល់ធំទៅដល់មានប្ដីទៅគ្មានបានចិញ្ចឹមទេ មិនសូវចិញ្ចឹមទេធ្វើតែស្រែធ្វើប្រាំងទៅរកត្រីរកអីលក់ដូរទៅដីរួចជាប់កូនធ្វើម៉េចបានពីណាមើលកូន។

ក៖ អូ៎បាទម៉ាអូ៎បាទយាយចុះយាយគិតថាចឹងយាយតាំងពីក្មេងរហូតមកដល់ឥឡូវការងារអីខ្លះដែរយាយធ្លាប់ធ្វើយាយ?

ខ៖ ធ្លាប់ធ្វើខ្ញុំប្រាប់ក្មួយឯងហើយថាប្រាប់ថាណែភ្ជួររាស់នៅពីក្មេងភ្ជួររាស់ដីណុង។

ក៖ បាទយាយរួចចុះដល់ពេលឥឡូវយាយយាយនៅតែធ្វើចឹង?

ខ៖ ធ្វើទៅដំណាំដំណោចទៅហូបខ្លះទៅបានទៅលក់ដូរខ្លះទៅគ្រាន់ទៅវត្តទៅអីបានលុយណាបើកូនសុទ្ធតែក្រហោស!

ក៖ ចឹងឥឡូវហ្នឹងយាយដាំដំណាំណេះយាយណេះ?

ខ៖ អើទ្របពីរបីគុម្ពទៅននោងមួយពីរទៅត្រឡាចមួយគុម្ពពីរទៅសួរតែយាយហ្នឹងក៏ដឹងដែរគាត់ទៅមើលហោសមានអី។

ក៖ អូ៎បាទយាយ!

ខ៖ ដាំចំការហោសត្រូវដាំបីដងហើយស្រោចទឹកហោស!

ក៖ បាទយាយ!

ខ៖ ធ្វើទីៅកំប៉េកកំប៉ុកហ្នឹង!

ក៖ បាទចុះយាយគិតថាចឹងសំរាប់អើដូចជាជីវិតរបស់យាយតាំងពីក្មេងរហូតមកដល់ឥឡូវហាសមានការផ្លាស់ប្ដូរអីទៅយាយ?

ខ៖ អើយក្មួយអើយមិនដឹងផ្លាស់ប្ដូរអីទេនៅពីក្មេងអូ៎នៅពីធ្វើកើត កើតឥឡូវសព្វថ្ងៃហ្នឹងមានធ្វើអីស៊ីដោយសារកូនស៊ីដោយសារចៅធ្វើអី។

ក៖ អូ៎!

ខ៖ ចាសចំណាស់ណេះហើយ!

ក៖ បាទយាយបាទចុះអើទាំងជីវភាពសុខភាពឥឡូវម៉េចដែរយាយ?

ខ៖ សុខភាពពិបាកណាស់ក្មួយអើយយើងខ្ញុំចំណាស់ណេះហើយជួនណាក៏វាស្រួលទៅជួនណាក៏វាមិនស្រួលទៅចឹង។

ក៖ អូ៎បាទយាយចុះយាយគិតថាម្ហូបអីដែរយាយចូលចិត្តហូបយាយ?

ខ៖ អើម្ហូបចឹងដែរជួនឆ្ងាញ់ទៅជួនមិនឆ្ងាញ់ទៅជួនណារបស់គេក្មេងៗគេច្នៃទៅឯងឆ្ងាញ់ទៅវាចឹង។

ក៖ អូ៎បាទយាយ!

ខ៖ ចាស់ចំណាស់ណេះហើយ!

ក៖ បាទយាយបាទចុះអើកាលពីក្មេងយាយធ្លាប់លេងល្បែងប្រជាប្រិយ៍អីទេយាយលក្ខណៈដូចបោះអង្គុញ..?

ខ៖ អត់ទេខ្ញុំមិនចេះទេ។

ក៖ បោះអង្គុញ ចោលឈូងអីក៏អត់ដែរលេងដែរណេះយាយណេះ?

ខ៖ ហ្នឹងថីមិនចោលកៃអីចេះនេះហើយលេងជាមួយគេជាមួយឯងបើថាបើរឿងអាប៉ោងរឿងបៀរអើបើខ្លាឃ្លោក ឃើញគេចាក់ជុំៗគ្រាន់មើលគេទៅដើរចេញបើបៀរស្រេចមិនដឹងគ្រាប់កឺមិនដឹងគ្រាប់អីណាទេខ្ញុំបងប្អូនខ្ញុំទាំងអស់ចឹង។

ក៖ បាទយាយបាទចុះយាយគិតថាចឹងដូចជារាំច្រៀងក៏យាយមិនដែរដែលណេះយាយណេះ?

ខ៖ រាំច្រៀងធម្មតា។

ក៖ យាយ..?

ខ៖ ខិលដែរ។

ក៖ អូ៎យាយរាំច្រៀងដែរ?

ខ៖ បើខ្ញុំមិនទៅក្មេងៗក៏វាមិនទៅដែរប្អូនៗតូចខែរដូវចូលឆ្នាំបើតែទៅណុងហោសទាំងប្រុសទាំងស្រីអើទាំងប្រុសៗទាំងស្រីៗហ្នឹងជួនណាមកថ្វាយបង្គំសុំឪពុកខ្ញុំ បើឪពុកខ្ញុំអោយទៅអោយបើមិនអោយទៅអត់ហ៊ានទេកាចដែរណុង។

ក៖ អូ៎!

ខ៖ អត់ហ៊ានទេអើស្លៀកពាក់ខោអាវហើយតែមិនស្រួលៗអត់អោយទៅទៀត។

ក៖ ចឹងហោសយាយ?

ខ៖​ អត់ហ៊ាន។

ក៖ អូ៎បាទយាយចុះចឹងយាយគិតថាដូចជាល្ខោនយីកេអាយ៉ៃអីយាយចូលចិត្តអត់យាយ?

ខ៖ ចូលចិត្តដែរប៉ុនសុំគាត់អោយទៅបានហ៊ានទៅដែរបើគាត់មិនសុំមិនអោយទៅមិនហ៊ានទេ។

ក៖ ចឹងហោសយាយហោស?

ខ៖ ចា៎មិនហ៊ានទេ។

ក៖ ប៉ុន្តែជាទូទៅគាត់តែងតែអោយយើងទៅដែរណេះយាយណេះ?

ខ៖ ទៅទៅមើលញាប់ក៏មិនបានបើទៅមើលពីរថ្ងៃបីថ្ងៃមើលម្ដងទៅបាន។

ក៖ អូ៎!

ខ៖ យីកេគេលេងក្រោយវត្តនេះល្ខោនអីលោអីលេង។

ក៖ បាទយាយបាទ!

ខ៖ មិនហ៊ានទេមិនសូវហ៊ាន។

ក៖ ចុះបើតាមទូរទស្សន៍អីយើងមើលហាសណេះយាយណេះ?

ខ៖ ទូរទស្សន៍សព្វថ្ងៃហ្នឹងជួនក៏មើលទៅជួនក៏អត់ដែរនិយាយរួម។

ក៖ អូ៎ចុះយាយគិតថាចឹងធ៌មអីយាយសុំសិល្បិ៍នៅយាយ?

ខ៖ សុំហើយ!

ក៖ យាយកាន់សិល្បិ៍ប៉ុន្មានទៅយាយ?

ខ៖ គេកាន់សិល្បិ៍ប្រាំបីគ្រប់ខ្ញុំកាន់តែប្រាំទេ។

ក៖ យាយធ្វើអត់ទាន់បានណេះយាយ?

ខ៖ អត់វិន័យតឹងហាស!

ក៖ អូ៎!

ខ៖​សិល្បិ៍ប្រាំបីតឹងហាស!

ក៖ បាទយាយបាទ!

ខ៖ យើងប្រាំទៅយើងបានឈប់ល្ងាចហើយឈរបីឆ្នាំហើយខ្ញុំឆ្នាំហ្នឹងទៀតបីហើយ!

ក៖ ចឹងហោសយាយ?

ខ៖ បីឆ្នាំអីយូរក្រែលដែរហើយមើលតាំងពីអាយុហុកពីរម៉េសណាស់។

ក៖ ហុកពីរឥឡូវយាយអាយុប៉ែត្រមួយចង់ម៉្ភៃឆ្នាំហើយ?

ខ៖ យូរក្រែលដែរហើយណាស់។

ក៖ ដប់ឆ្នាំជាងហើយ?

ខ៖ ដប់ឆ្នាំជាងហើយ!

ក៖ អូ៎ចឹងយាយគិតថាយាយនៅក្នុងក្រុមគ្រួសារយាយមាននរណាគេមួយចេះលេងឧបករណ៍ភ្លេងអត់យាយភ្លេងសៀម ភ្លេងខ្មែរ?

ខ៖ គ្មានទេ។

ក៖ អត់មាននរណាគេចេះទេណេះយាយណេះ?

ខ៖ អត់ទេ។

ក៖ ចុះយាយតាំងពីក្មេងហាសផ្ទះរបស់យាយបែបណាយាយនៅជាមួយឪពុកម្ដាយហាសដល់យាយធំឡើងយាយមានគ្រួសារផ្ទះយាយបែបណាយាយ?

ខ៖ អូយវេទនាណាស់ក្រម៉ាជំនាន់ក្រហ្នឹងគ្មានតែម៉ងណុងក្រមីមិញដើរមិញនេះមីហ្នឹងឈឺសឹងមួយខែដប់ថ្ងៃហោស!

ក៖ អូ៎!

ខ​៖ ឈឺឡើងរបូតខោរបូតអាវឈឺហោសលក់របស់ទ្រព្យហោសថាខ្ញុំក្រជាងគេទាំងអស់ទាំងបងទាំងប្អូនខ្ញុំនិយាយចឹងម៉ង។

ក៖ ចឹងហោសយាយ?

ខ៖ ថាខ្ញុំមិនក្រទេវេទនាម៉ងថាខ្ញុំវេទនាតែម៉ងម៉ាចប់។

ក៖ បាទយាយ!

ខ៖ នៅពីមិនទាន់មានកូនមានប្ដីមានប្រពន្ធមិនសូវរាប់ទេដល់ពេលមានប្ដីមានប្រពន្ធទៅឃើញកូនចៅខ្ញុំគ្រាន់បើបានគេរាប់ពីដើមគេមិនរាប់ទេកុំថាត្រឹមអ្នកស្រុកតែបងប្អូនេងហ្នឹងក៏គេមិនចង់មើលមុខផងបើយើងក្រជាងគេនិយាយចឹងម៉ង។

ក៖ បាទយាយចុះយាយគិតថាអើផ្ទះរបស់យាយឥឡូវហ្នឹងយាយនៅជាមួយកូនបងណេះយាយណេះ?

ខ៖ ចា៎នៅជាមួយវាហ្នឹងរាល់ថ្ងៃ។

ក៖ អូ៎ចុះផ្ទះហ្នឹងនរណាគេជាអ្នកសាងសងយាយ?

ខ៖ មីកូនណុងហាស!

ក៖ អូ៎គាត់ជួលគេមកធ្វើហាសណេះយាយណេះ?

ខ៖ ចា៎!

ក៖ ចុះយាយគិតថាកាលពីក្មេងយាយធ្លាប់មានឪពុកម្ដាយបង្រៀនពីជំនាញអីទៅយាយអត់យាយជំនាញរកស៊ីរឺមួយក៏ធ្វើស្រែរឺធ្វើអីមួយចឹងហាសណេះយាយមានអត់?

ខ៖ ប្រវត្តិក្រដែរដល់យើងមានប្ដីមានប្រពន្ធទៅស្រេចតែយើងរកស៊ីរកទៅរួចកាលដែរខ្ញុំនៅពីក្មេងវាចេះចេញតាមកំលាំងកូនឯងរត់រួចរត់ទៅកូនឯងរត់អត់រួចក៏នៅផ្ទះទៅធ្វើណេះធ្វើណោះលក់ដូរទៅនុំណែកអីលក់ទៅអាំងអន្សមអាំងអីទៅចៀកចេកចៀនអីលក់ទៅរួចកាលណោះនៅខ្ញុំកាលនៅពីក្មេងនៅពីតូចអន្សមអាំងខ្ញុំទាន់លក់ដៃឯងហាស ពីរអូ៎បួនប្រាំកាក់បួនប្រាំកាក់។

ក៖ កាល…?

ខ៖ មួយដំបរមួយរយ។

ក៖ អូ៎កាលលុនណុលហ្នឹងហីយាយណេះ?

ខ៖ អើ!

ក៖ កាលនៅក្មេងៗ?

ខ៖ ក្មេងៗទៅទំនេរទៅទៅធ្វើអីៗហ្នឹងគេថាគ្មានទំនេរទេទៅរើសខ្ចៅរើសលាសអីទៅគ្រាន់ចិញ្ចឹមជីវិតបានមកចិញ្ចឹមប្អូនបានមកអោយម៉ែបានមកអោយម៉ែបើកូនច្រើនរួចធ្វើម៉េច បើមិនជួយគាត់បើគាត់អត់មានទំនេរផង។

ក៖ អូ៎បាទយាយ!

ខ៖ បានខ្ញុំថាខ្ញុំបងប្អូនយ៉ាប់ជាងគេបង្អស់។

ក៖ ចឹងហោសយាយចុះប៉ុន្តែយាយគិតថាកាលពីក្មេងយាយធ្លាប់មានគោលបំណងមួយថាពេលដែរធំឡើងយាយចង់ធ្វើអីមួយយាយធ្លាប់គិតអត់យាយ?

ខ៖ គោលបំណងនៅក្មេងមិនហ៊ានអត្តនោម័តថាហេ៎ទៅទីនេះទៅទីនោះមិនហ៊ានដែរ ព្រោះឪពុកខ្ញុំគាត់មិនអោយទៅអត់មានបងប្រុសហើយមួយទៀតវាពិបាកគាត់មិនសូវអោយខ្ញុំនៅក្នុងរង្វង់គ្រួសារវាយ៉ាប់ហើយបណ្ដេញកូនអោយទៅធ្វើការទៀតក៏គាត់ថាក៏មិនបណ្ដេញស្រេចតែចិត្តបើចិត្តកូនទៅរួចក៏ទៅទៅបើកូនទៅមិនរួចរកអីផ្សឹងៗទៅអាហ្នឹងវាចឹង។

ក៖ បាទយាយ!

ខ៖ គាត់មិនហ៊ានបង្ខំទេ។

ក៖ អូ៎ចុះយាយចៅមានសំនួរចុងក្រោយមួយយាយបើសិនជាចង់អោយយាយផ្ដែផ្ដាំទៅកូនចៅជំនាន់ក្រោយៗរបស់យាយជាពិសេសចៅៗរបស់យាយហាស យាយមានពាក្យពេចន៍អីដែរចង់ផ្ដាំផ្ញើរទៅពួកគាត់អត់យាយលក្ខណៈដូចថាកុំអោយអោយពួកគាត់ខំប្រឹងរៀនដើម្បីអោយមានអនាគត់ល្អអីចឹងហាសណាស់យាយ?

ខ៖ អើ!

ក៖ កុំអោយគាត់ពិបាកដូចយាយ?

ខ៖ ខ្ញុំប្រាប់ហើយតើចៅៗហ្នឹងថាចៅអើយខំរៀនខំសូត្រទៅយើងចេះតំរិះទៅការងារណុងក៏វាបានធូរកាលណាយើងមិនសូវចេះទេវាពិបាកក៏ហត់ចៅៗខំប្រឹងទៅកុំអោយដូចម៉ាជំនាន់យាយហើយមកជំនាន់នេះក៏ធូរដែរខំប្រឹងទៅសព្វថ្ងៃចឹងរៀនទៅសួរមូលអីហេតុអីឈប់ឈឺអីសុទ្ធតែចឹង។

ក៖ បាទយាយ!

ខ៖ ណែនាំចៅហោស!

ក៖ អូ៎បាទយាយចុះយាយធ្លាប់ទូន្មានទៅពួកគាត់ដើម្បីអោយពួកគាត់ធ្វើអំពើដែរអត់ល្អក្នុងសង្គមដូចជាគ្រឿងញៀនអីយាយតែងតែទូន្មានព្រានប្រដៅទៅពយកគាត់ណេះយាយណេះ?

ខ៖ ចា៎បើប្រុសអាហ្នឹងចៅឯងប្រុសៗដូចម៉ែឪគេចឹងហាសនេះខ្ញុំចៅសុទ្ធតែស្រីៗខ្ញុំណែនាំចឹងអោយចៅខំប្រឹងរៀនទៅកុំអោយនៅពិបាកតែឃើញគេយើងមិនចេះវាពិបាកណាស់ដាក់ទៅមុខអីក៏វាមិនកើតដាក់ទៅមុខអីក៏មិនកើតបើយើងមិនចេះទោះបីស៊ីឈ្នួលគេក្ដីទៅកន្លែងណាក្ដីអាហ្នឹងយើងចេះតំរិះហ្នឹងវាធូរ។

ក៖ បាទយាយ!

ខ៖ តែចៅមិនខំប្រឹងមិនដឹងទេម៉ែឪមានតែអាហ្នឹងហើយអោយចៅៗហោស!

ក៖ បាទត្រូវយាយ!

ខ៖ ខ្ញុំណែនាំចឹងហ្នឹងហាសរាល់ថ្ងៃហ្នឹងចឹងទៅរៀនក៏ចឹងដែរបើថាថ្ងៃព្រហស្បត្តិ៍អីវាជួនណាទៅក៏អត់បានប្រាប់មកវិញខ្ញុំអត់បានប្រាប់យាយឯងគេអោយខ្ញុំទៅសាលាខ្ញុំអត់បានប្រាប់ យាយឯងមកដល់យាយឯងរអ៊ូអោយខ្ញុំសួរថាចឹងហាសបាត់មួយព្រឹកហើយស្មាហ្នឹងទើបមកខ្ញុំអត់បានប្រាប់ចឹងដែរហ្នឹងវាសារភាព។

ក៖ អូ៎ប៉ុន្តែយាយតែងតែទូន្មានព្រានប្រដៅគាត់រៀងរាល់ថ្ងៃណេះយាយណេះ?

ខ៖ ចា៎រាល់ថ្ងៃចឹងរាល់ថ្ងៃហ្នឹងខ្ញុំសុទ្ធតែទូន្មានទាន់ខ្លួននៅក្មេងខំប្រឹងទៅ។

ក៖ កុំអោយពិបាកដូចយើងណេះយាយណេះ?

ខ៖ ចា៎ម៉ាជំនាន់។

ក៖ ជំនាន់យើងអត់បានរៀន?

ខ៖ ម៉ាជំនាន់ណុងពិបាកណាស់ល្មមបានស៊ីល្មមបានអីហោស!

ក៖ ហើយអត់បានរៀនអត់បានសូត្រណេះយាយណេះ?

ខ៖ ចា៎មានកូនមានចៅបានថាចៅដើរឃោឃៅទៅណេះទៅណោះអីសុទ្ធតែសួរដេញដោលទៅរៀនទៅអីហ្នឹងសួរ។

ក៖ បាទយាយបាទចុះយាយមានប្រាប់អីទៅពួកគាត់ផ្សេងពីហ្នឹងទៀតអត់យាយ?

ខ៖ ប្រាប់អោយតែដើរផ្លូវល្អដល់ចឹងកុំអោយដើរផ្លូវអាក្រក់កុំអោយដើរ។

ក៖ បាទយាយត្រូវចឹងមានពាក្យពេចន៍អីផ្សេងពីហ្នឹងអត់យាយ?

ខ៖ ផ្ដាំផ្ញើរហោស?

ក៖​ បាទយាយ!

ក៖ ក្មួយយកទៅក៏មកសម្ភាសយាយហ្នឹងក៏ក្មួយអោយយកទៅសំរេចដូចសេចក្ដីប៉ងប្រាថ្នាចឹងទៅកន្លែងណាជូនសុខសប្បាយរហូតណាស់ក្មួយណាស់។

ក៖ បាទយាយបាទចឹងចុងក្រោយខ្ញុំអរគុណច្រើនយាយដែរបានអោយខ្ញុំពិភាក្សាជាមួយយាយទាក់ទងពីប្រវត្តិរបស់យាយ?

ខ៖ ចា៎!

ក៖ ហើយសំលេងរបស់យាយទាំងអស់ដែរយាយបានសម្ភាសយាយដែរខ្ញុំដាក់នៅក្នុងវេបសាយរបស់សាលាដើម្បីតំកល់ទុកអោយកូនចៅជំនាន់ក្រោយៗរបស់យាយដែរយាយបានផ្ដាំផ្ញើរដូចជាយាយបានរៀបរាប់ពីប្រវត្តិសាច់រឿងរបស់យាយទុកអោយពួកគាត់បានស្គាល់ហ្នឹងបានដឹងពីប្រវត្តិរបស់យាយចឹងហាសណាស់យាយ?

ខ៖ ចា៎!

ក៖ បាទចឹងអើចុងក្រោយខ្ញុំសុំការអនុញ្ញាតិពីយាយអាចដាក់ការសម្ភាសទាំងអស់មួយហ្នឹងទៅក្នុងវេបសាយសាលាបានទេយាយ?

ខ៖ សម្ភាសម៉េចបើមិនចេះផង។

ក៖ អត់ទេចង់និយាយថាខ្ញុំសុំការអនុញ្ញាតិពីយាយអាការសម្ភាសរបស់យាយមិញហ្នឹងដាក់ទៅក្នុងវេបសាយរបស់សាលាហាសអត់អីទេណេះយាយណេះ?

ខ៖ ដាក់ទៅបើក្មួយកត់ហើយ!

ក៖ បាទយាយបាទ!

ខ៖ សម្ភាសទៅ។

ក៖ បាទចឹងអរគុណច្រើនណាស់យាយ?

ខ៖ ចា៎។